qundao/data-zh-poetry huggingface dataset:
南江儿水
作者：王玉峰
朝代：明
体裁：曲

金屋春初晓。琼楼月正高。奇葩半吐天香绕难得又是我家先来说合。。瑶琴未鼓相如调。明河已驾仙郎棹。绝胜襄台虚渺老爹。。你想旧爱新姻。必竟是谁村谁俏生。
双声子
作者：王玉峰
朝代：明
体裁：曲

蒙宠召。蒙宠召。揣过分。难图报。承台教。承台教。惭驽钝。难全道。外：为民表。为民表。属尔曹。属尔曹。愿征科政拙。抚字心劳合。
叨叨令
作者：王玉峰
朝代：明
体裁：曲

这根由天知和地知他赴科场时。与奴家临别呵。。一同价在神前焚香誓。负盟的恰也在刀剑成粉齑。他惨模糊将心瞒昧。一旦的幸登选魁。就气昂昂忘了貂裘敝。别恋着红妆翠眉。笑吟吟满将糟糠弃大王爷。。他心儿兀的不狠杀人也么哥大王爷。。你赤紧的勾拿那厮。只索与咱两个明明白白的对。
啄木儿
作者：王玉峰
朝代：明
体裁：曲

那亏心汉。负义贼。巧语花言一讪虚王魁。你书上写道。。韩丞相强要求婚。我只得勉赴佳期。生：呀。桂英。那书是谁人寄来的旦：你还道是谁人。。他道是京师人。因卖登科录。王状元明白教传语。这纸休书难抵讳。
啄木儿
作者：王玉峰
朝代：明
体裁：曲

那日春闱后侥倖时。忙写家书报我妻。道蒙除佥判徐州。请同行悬望如期。外：既然如此。如何又入赘在韩丞相家了生：大王。并不曾入赘在他家里。这话有个缘故。那韩丞相呵。。他曾央媒氏来求配。我哀言苦口坚辞拒那时节并不曾有重婚之事呵。。为甚写休妻一纸书。
啄木鹂
作者：王玉峰
朝代：明
体裁：曲

如病里。似梦间。鬼暗上下：闹攘攘虚声过耳边。惊介：眼生花惨雾愁霾。乱庭除沙暗风掀。介：无形有影空中见。瞻前忽后魂飘散鬼上下：呀。。满目间非人非兽。旦上：王魁。你负得我好苦。生呼名姓似妇人言。
啭林莺
作者：王玉峰
朝代：明
体裁：曲

安排八字是天公巧。死生祸福难逃。这渊微命理。我也推详到。他凶星度当秋末冬交。恐修禳难保可怜。红颜命自古多薄丑贴旦：先生。。再相劳。看有何禳解。灾难可潜消。
啭林莺
作者：王玉峰
朝代：明
体裁：曲

神魂恍惚霜毫软。昏昏没倒没颠。莫非相思搅得愁心乱。想当初誓海盟山。他把香云痛剪。念此情。忍霎时抛闪。闷无言。睁睁望眼。寂寞泪阑干。
啭林莺
作者：王玉峰
朝代：明
体裁：曲

苦今遭折挫怎打熬。我一身似梦飘飘丑贴：桂英。不要啼哭。。这推详应否都难料。休嗟叹。不必多焦。且自宽心守着。那些个祸福惟人自召先生。。他恶星交。怎修禳祥解。灾难可潜消净。
喜迁莺
作者：王玉峰
朝代：明
体裁：曲

生上：貂裘敝早。叹思断白云。梦消芳草。伉俪无聊。功名怎了。两情一样煎熬。
喜迁莺
作者：王玉峰
朝代：明
体裁：曲

英雄怀抱。每抚剑高歌。仰天长啸。赖契有金兰。朋从四海。整丝纶共钓连鳌。
四煞
作者：王玉峰
朝代：明
体裁：曲

到如今前怎避。后怎归。船到江心补漏迟。茫茫苦海深无底王魁那厮我好恨。。只愿你前程九万里。恐怕三尺神明不可欺。恢恢天网难容恕我这里阴阴长夜。孤魂渺渺。王魁。你在阳世。与那新人好逍遥也。。又不比更长寂寞。夜短欢娱。
四边静
作者：王玉峰
朝代：明
体裁：曲

衔枚疾走莱阳地。乘虚出不意。教他有翅也难飞。无门可逃避军校。杀进莱阳城时。知道那个是王魁的家小。。与我不分真伪。尽皆杀取。灾祸及池鱼。都来做刀下鬼。
园林好
作者：王玉峰
朝代：明
体裁：曲

你为那筹儿难将爱抛。只怕这些儿难将性乔。休恁是非颠倒如今一时不从得此亲呵。。恐连枝树是祸根苗。追今日。悔来朝。
园林好
作者：王玉峰
朝代：明
体裁：曲

看你美丰姿堂堂少年。况擅才华滔滔涌泉。此去何愁万选。应唾手中青钱。应唾手中青钱丑。
圣药王
作者：王玉峰
朝代：明
体裁：曲

我如今行也守。坐也守。盼归期。一度儿价一登楼。朝也愁。暮也愁。俺记得送他时。一步儿价一回头娘。。你再休想重匹配燕莺俦。
圣药皇
作者：王玉峰
朝代：明
体裁：曲

都道是张相公不敢把名传。他可猛过项羽力拔山。勇过项羽力拔山。小生：原来是张元这厮。从来军中呼他为相公。虽则是元昊家一员名将。此人有勇无谋。非吾敌手。你还探得他要攻那一处来。小旦：他敢也冒巉岩。陵戏险。打徐州要路来不远。打徐州要路来不远。望元帅忙守禦。紧防闲。
女冠子
作者：王玉峰
朝代：明
体裁：曲

外上：风细香飘。清署尘飞不到。惟满架图书围绕。公馀后。半日乘閒。开尊祖道。为保障贤劳。寄言谈笑。
女冠子
作者：王玉峰
朝代：明
体裁：曲

满路花生。踏遍长安官道。相府玳筵开早。
好事近
作者：王玉峰
朝代：明
体裁：曲

云暗隐重山。凄凄芳草迷天。随身书剑。王孙未卜归年。萧然。可奈穷途滋味。辛酸处。进退皆艰。极目那青云路远。这愁城。破除心上。又起眉端净上末随上净。
好姐姐
作者：王玉峰
朝代：明
体裁：曲

万千愁眉泪眼。道难割忍糟糠贫贱。酸心苦口。闻之倍惨然。非虚诞。只为恩深义重心难变。恳致殷勤。望免赐愆。
好姐姐
作者：王玉峰
朝代：明
体裁：曲

听奴一言拜启。王俊民是风流佳婿。常言道嫁鸡毕竟逐鸡飞。今日里若还苦逼分鸳侣。宁死在黄泉做怨鬼。
好姐姐
作者：王玉峰
朝代：明
体裁：曲

既然有室家燕婉。怎教他又将恩成怨。况艰难守义。不为富贵迁。这尤堪羡。梁鸿已毕荆钗愿。忍破菱花泣舞鸾。
好姐姐
作者：王玉峰
朝代：明
体裁：曲

贱人不识些羞耻。没来繇。如鱼似水。无明无夜。咫尺不暂离。好腌臜气。激得我怒从心上起丫头。。我自有个新条惩治你旦。
宜春令
作者：王玉峰
朝代：明
体裁：曲

家门事。谁解撑。强支持。只靠老身。相见众介外：妈妈。有客在此。为何埋三怨四起来丑：老儿。你尚不知。。叵耐女儿乔性。伤残弦管抛脂粉。仗出身是贵戚豪门。只指望凤求鸾聘。须本分。章台金缕。怎窥玉镜。
宜春令
作者：王玉峰
朝代：明
体裁：曲

寒家裔。本济宁。讳王魁。表字俊民。外：为何到此。生：为之京取应。洛阳花事空如锦。外：敢是不曾高中。生：惭倚马不遇阳春。叹飞蓬羞归故井。外：相公。功名有时。不须烦恼。我看相公一貌非常。后来必登显要。只是如今湖海飘零。岂无父母家室之思。生：懊恨我亲帏梦冷。洞房人静。
宜春令
作者：王玉峰
朝代：明
体裁：曲

谢公。他为姻亲事。未称心前日他请我相面时。。是区区偶然道尊道你呵。。有个螟蛉令爱。他是宦门娇丽并贞静那王相公说要相见一见。。须见面胜似闻名谢公。。你念好逑。勉依来命与外背说介：还有一件。。看他丰骨。巍科台鼎。后来毕竟。
宜春令
作者：王玉峰
朝代：明
体裁：曲

蹉跎过。鬓巳星。世情疏。门庭又冷。凄凉晚景。回头顾影没巴柄。再休提阵马兜龙。何处讨平康高兴。我只愿得乘龙佳婿。是吾之幸生净上。
小梁州
作者：王玉峰
朝代：明
体裁：曲

那厮他欺罔神灵恣己为。全不怕冥法幽司大王爷与奴家做个主么。呀。。一任咱一拜一悲啼。肝肠碎。怎不解这情辞判官爷。你与我在大王面前方便一声。判官爷。。那日从头至尾盟心事。一一的你恰也都知判官爷。与奴家方便一声。判官爷。啐。小鬼哥。判官不肯禀。你也是知道的。你可替奴家禀一声。小鬼哥。啐。。也都佯不偢。无答对你看一堂神圣。从早拜告到如今。都不采着奴家。。烦絮得神魂颠倒。心恍恍睡魔催。
尾
作者：王玉峰
朝代：明
体裁：曲

他那里军驰马骤疾如箭。不移时怕撞过了郊关地面。小生：我自理会得。叫军校。赏他酒米猪肉羊肉。你暂去歇息者。小旦介：俺这里尽残生。落得这一顿饱餐。恰才好着意用兵机。把三军胆按。
尾
作者：王玉峰
朝代：明
体裁：曲

重欢庆。真堪羡。这会合古今难见。莫把海誓山盟作等閒。
尾
作者：王玉峰
朝代：明
体裁：曲

风光满目行色壮。不惮山高并水长。望到他乡胜故乡。
尾声
作者：王玉峰
朝代：明
体裁：曲

他欺人也索神不祐王魁。。你恶狠狠蛇心佛口。我便到黄泉。也须把你这歹魂儿勾。定与我倒断了前番咒。
尾声
作者：王玉峰
朝代：明
体裁：曲

妈妈。把这话从头收拾起。讲甚么閒非閒是。贵贱穷通总未知。
尾声
作者：王玉峰
朝代：明
体裁：曲

摧锋陷敌凭神算。任纵横出奇应变。斩将搴旗呼吸间。
尾声
作者：王玉峰
朝代：明
体裁：曲

无情流水空劳扰。冷淡了珠围翠绕。生我忍恋欢娱弃寂寥。
尾声
作者：王玉峰
朝代：明
体裁：曲

殷勤共把佳期盼。早办取书囊琴剑。明日春风快祖鞭。
尾声
作者：王玉峰
朝代：明
体裁：曲

相逢共是贤东道。从此谩同欢笑。日日湖中公事了。
尾声
作者：王玉峰
朝代：明
体裁：曲

相逢莫苦伤怀抱。但努力功名及早。不枉间关此一遭。
尾声
作者：王玉峰
朝代：明
体裁：曲

萧萧车骑清尘绕。争看使君登道。千里相知未寂寥。
山坡羊
作者：王玉峰
朝代：明
体裁：曲

你眼巴巴指望夫荣妻贵谁想他呵。。恶狠狠一旦忘恩失义。你气冲冲不肯改嫁那富室。急煎煎情愿做无夫鬼。你也休怨谁。明明是他害你。外：是你逼他嫁人。就是你害了他。到说他害你丑：怎么是我害他。。都是他焚香剪发贤夫婿我那儿。。你若告阴司非干娘事。也须知。满望终身靠着伊。谁知。今日番教断送伊。
山坡羊
作者：王玉峰
朝代：明
体裁：曲

白茫茫风波平地。杳沉沉灵魂何处。你恨漫漫含冤在九泉都是你那铁心肠的娘。。生擦擦逼你将身弃我那儿。。你好心性痴这休书又不知是真的是假的。。也须问个是与非。如何不耐些儿气如今呵。一入冥途无路归我那儿虽不是我亲生的呵。。须知。满望终身靠着伊。谁知。今日番教断送伊。
山花子
作者：王玉峰
朝代：明
体裁：曲

上林丹桂花开遍。幸然独步高攀。气峥嵘丰姿改观。方辞黄卷青毡。合：赴琼林。笙歌满前。宫花斜倚乌帽偏。绯袍半亸压锦鞯。身世蓬瀛。天上人间小生。
山花子
作者：王玉峰
朝代：明
体裁：曲

乌纱白发人争羡。须知铁砚磨穿。喜龙头今属老年。不敢骤马扬鞭合前末扮办事上。
山花子
作者：王玉峰
朝代：明
体裁：曲

书生已遂平生愿。从今超脱凡缘。顿胸襟阳春蔼然。家山草木开颜合前净。
山花子
作者：王玉峰
朝代：明
体裁：曲

筵开玳瑁琼瑶满。金貂紫绶骈肩。五花丛旌旗蔽天。六街走马齐看。
川拨棹
作者：王玉峰
朝代：明
体裁：曲

为甚閒聒絮。你是老年人也怎妄为。为何如此。丑：你还恁的说。前日金员外在此说亲。我好意教他嫁了富家郎。那王魁有甚好。苦苦恋着他。这是我为他的终身。他到挺着我外：妈妈。这也难道。。他是灯儿下结发夫妻。他是灯儿下结发夫妻。怎生把初心负亏旦：公公。。这情根你自知奴家若负了王俊民呵。。教他哭穷途。何处归丑。
川拨棹
作者：王玉峰
朝代：明
体裁：曲

承恩眷。百年姻。望保全。念死生骨肉之间。念死生骨肉之间。这水萍躯千难万难妈妈。。愿从今免罪愆。报恩日在眼前合。
川拨棹
作者：王玉峰
朝代：明
体裁：曲

那泼贱东西苦执迷。不信娘言。你且三思。王俊民发迹是何日。王俊民发迹是何日。到头来悔之自迟旦：娘。。想黄河清有期。岂人无得运时外。
归朝欢
作者：王玉峰
朝代：明
体裁：曲

奸书递。奸书递。夫妻永离。感尊神冥谐阴配。黄泉杳。黄泉杳。幽魂怎归。感尊神回生起死。须臾地府冤一洗。轮回绝胜三生遇。再转阳春照凤帏。
忆多娇
作者：王玉峰
朝代：明
体裁：曲

念小生设此盟。自配荆妻敫桂英。生死相依不再婚合前生。
忆多娇
作者：王玉峰
朝代：明
体裁：曲

海神爷爷呵。记此盟。念敫桂英自嫁儿夫王俊民。一马一鞍誓死生。合：若负初心。若负初心。仰望尊神降临。
忆秦娥
作者：王玉峰
朝代：明
体裁：曲

生末扮王兴同上：携征旆。春江一派琉璃翠。连云树。他乡故国。宦情离思。
忆莺儿
作者：王玉峰
朝代：明
体裁：曲

向深山深处暂栖迟。明朝作区处。
忆莺儿
作者：王玉峰
朝代：明
体裁：曲

喜孜孜。一鞭行色。似就熟路驾轻车。
忆莺儿
作者：王玉峰
朝代：明
体裁：曲

喜孜孜。一鞭行色。似就熟路驾轻车。似就熟路驾轻车下净扮金垒上。
忆莺儿
作者：王玉峰
朝代：明
体裁：曲

山一回。水一回。倦马不知人意疾。转眼浑忘风物殊。冰林响佩。雪花散琪。寒容冷态皆成趣。合：喜孜孜。一鞭行色。似就熟路驾轻车。
忆莺儿
作者：王玉峰
朝代：明
体裁：曲

振长驱。欢声动地。齐带笑颜归。齐带笑颜归旦贴上。
忆莺儿
作者：王玉峰
朝代：明
体裁：曲

振长驱。欢声动地。齐带笑颜归旦众上。
忆莺儿
作者：王玉峰
朝代：明
体裁：曲

野瘴迷。风色凄。排空戈戟冰乱摧。缭绕旗旌云四飞。沙淹马蹄。烟笼剑辉。寒云冻合天低树。合：振长驱。欢声动地。齐带笑颜归净复上。
忆莺儿
作者：王玉峰
朝代：明
体裁：曲

颁胜师。奏捷书。云开万骑龙甲驰。风绕千竿虎翅飞。层山障回。冲尘雁迷。旌头渺渺连烟树。合：振长驱。欢声动地。齐带笑颜归。
忆莺儿
作者：王玉峰
朝代：明
体裁：曲

风乍驱。尘满衣。岚光惨淡日影低。霜叶萧疏会语稀。崎岖路岐。娇怯瘦躯。去心忙不惮劳形瘁。合：喜孜孜。一鞭行色。似就熟路驾轻车众兵上。
忒忒令
作者：王玉峰
朝代：明
体裁：曲

与你萍水丝萝相共依今日呵。。飘泊似落花飞絮那妈妈。他恶狠狠厌贫求富。毒心奸计你若出去了。教我那时呵。。愁眉泪眼。看谁面皮。那荆棘里。芒刺中。早晚怎生存济生。
惜奴娇
作者：王玉峰
朝代：明
体裁：曲

四境多虞。国步艰难。仗伊匡持。念取长城之寄。须要尽心殚虑。任还思推毂君恩重此去进退攻守。皆由乎你了。。阃外令。将军制。合：莫暂迟。此是国家藩。篱。所关非细小生。
惜奴娇
作者：王玉峰
朝代：明
体裁：曲

思之此行呵。。身任安危。统兵权重镇。滥叨推举。但恐才非千里。咫尺不堪乘驭外：不必太谦。只要用心防守便了。。竭愚衷无复烦公虑。愿捐躯。酬恩惠合前。
懒画眉
作者：王玉峰
朝代：明
体裁：曲

封书料不阻风烟。只恐好事多磨有变迁若前日阴司之事。果然有之呵。。今生必竟续前缘。早难道意外生他患他若幸得平安。必竟要来呵。。又虑他怯弱风霜道路难小生上。
懒画眉
作者：王玉峰
朝代：明
体裁：曲

封书烦寄莫留连你竟到鸣珂巷谢家投下。传与谢公。。教他与我夫人开此缄。道匆匆未得锦衣还。只为徐州不敢违钦限请我那夫人呵。。旦晚之官免意悬小生。
懒画眉
作者：王玉峰
朝代：明
体裁：曲

忽闻胡骑透重关。千里纷腾起堠烟小校通报。种爷下马。要议军情紧急事。报介见介小生：老先生晓得么。那元昊这厮。。无端遣将寇中原。恐青徐一带横生患。守禦须当早戒严。
懒画眉
作者：王玉峰
朝代：明
体裁：曲

殷勤遥把捷音传。端的是泥金密綵笺。疾忙回首捉行鞭。星驰愿逐天边雁。一纸家书抵万钱。
懒画眉
作者：王玉峰
朝代：明
体裁：曲

道是成名巳把喜音传前日书上就请夫人到徐州任所来。。指望会面殷勤在早晚间。如何消息竟茫然莫非此书呵。。被奸人套换生机变你说因此。如今又差小人来接取夫人。请作速起程去。。尚有往是来非欲细言。
挂真儿
作者：王玉峰
朝代：明
体裁：曲

外：碌碌尘名鬓冉冉。闺中女尚阻姻连。曾道冰人。约婚东坦。未审天从人愿。
捣练子
作者：王玉峰
朝代：明
体裁：曲

年向老。志偏豪。拟脱蓝袍换绿袍。不愁观榜朋侪少。
收尾
作者：王玉峰
朝代：明
体裁：曲

展开生死门。倒断恩雠会王魁。。量这番有翅也难飞去。少不得与那新人霎时拆了对。
收江南
作者：王玉峰
朝代：明
体裁：曲

不禁这别离泪揾着。又添上絮叨叨。越越的新愁旧恨两无聊。为一层绿袍。拆散鸳翠翘媒婆。我难道竟把夫人抛弃了。我那夫人。。今日呵。占鳌头端的续鸾胶。
斗黑麻
作者：王玉峰
朝代：明
体裁：曲

再告左右威灵。共鉴此盟他日呵。。若有参商。全凭处分。与我姻缘簿共注名。这两下言词。是百年證明。合：一任分鸾别镜。也随他风浪生。各守坚心。各守坚心。但愿白头似新。
斗黑麻
作者：王玉峰
朝代：明
体裁：曲

祐他途路平安。功名早成生：海神爷。我荆妻在家呵。。保他业障潜消。灾氛免侵。生旦：但得皆如意。两情称。始信一点灵犀。诚通海神合前。
普天乐
作者：王玉峰
朝代：明
体裁：曲

忆昔洛阳才空年少。未得长门价。千金调。秉镃基须要乘时。终不负十年劳扰。那閒关处。羊肠道。谩颠连骏步嘶芳草。遇明时麟凤呈祥。岂圣主熊罴无兆。看相将振袂。万里扶摇小生。
月云高
作者：王玉峰
朝代：明
体裁：曲

仓惶颠倒。胡行任荒草。恍忽灵神庙。将衷情哀告。外丑：哀告些甚么来旦：告那王魁休书一事。海神爷呵。。摄取王魁。一一推详到。他并没重婚娶。是金垒生圈套。那休书都是金垒写的。他家书写道。除授了徐州佥判。请我同到任所。那曾有休书来。谢得海神爷审问明白。放我二人还魂。夫妻长得完聚。外丑：可知道海神爷原来这等有灵。你死了两日。胸前还是温温的旦：妈妈。。这是心不成灰怨未消。生死恩雠苦这遭。
月云高
作者：王玉峰
朝代：明
体裁：曲

神魂缥缈。悠悠向谁靠。你含却悽惶泪。沉沉向谁告我那儿。昨日呵。命乏丝毫。今日事都难料你缠死之后。。那痛苦还知否。怎生受黄泉道。瞑目昏昏这几宵。白日阴阴在何处着。
朝元歌
作者：王玉峰
朝代：明
体裁：曲

分违动年。满饮权留恋不是老汉今日与你相别。。只为功名望专。强把情驱遣。愿你早挂荷衣。稳登金殿贴：王姐夫。虽则是我家有待慢你处。也不要记怀。。那些个百年姻眷。他日荣还。依然骨肉在眼前。莫似外人看。休将閒恨牵。合：此去风霜未免。早晚间举家垂念。举家垂念。
朝元歌
作者：王玉峰
朝代：明
体裁：曲

无奈分离一旦。你功名傥万全。也思恩爱有三年苦只。为鹗荐鹏骞。博得凤愁鸾怨。背：又恐鱼沉鸿断。阻隔云山。衔悲饮泪有万千。我应思你去后难。难挨他熬与煎合前生回外丑酒介。
朝元歌
作者：王玉峰
朝代：明
体裁：曲

满望前程早办。休猜做等閒我一家儿呵。。都赖你周全。若不成名。有何颜面贴：大妈。你也不可如此。王姐夫呵。。难道终身贫贱。他学问渊源。今科拟将仙桂攀大妈。。便使敝裘还。也下不得将他冷眼看合前丑递酒介旦。
朝元歌
作者：王玉峰
朝代：明
体裁：曲

那日蒙谐东坦。三年幸有缘。百感愧徒然妈妈。。少待成名。那时报酬恩眷娘子。。不必多吁多叹。恨命薄缘悭。功名恩爱难两全。你莫苦泣孤鸳。行看并彩鸾合前。
朝天子
作者：王玉峰
朝代：明
体裁：曲

我把那红颜玉姿掩黄沙白骨。霎时间辞人世。这的下场头夫妻恩义。那香罗帕做头敌花蜕蜕香枯脂抛粉堕王魁呵。。我向前行。你也难回避。哭咱一会。骂他一会。这的是永诀死了咽喉气。
桂枝香
作者：王玉峰
朝代：明
体裁：曲

他愤兵贪战。趋危涉险。败残马困人疲。我乘胜长驱席捲。况他攻前未克。况他攻前未克。禦追无殿。岂意奇兵疾掩只是走了张元这一个。其馀呵。。不放只轮还。百姓无秋毫犯。莱阳已贴然。
桂枝香
作者：王玉峰
朝代：明
体裁：曲

国危家难。云开雾散。凭君一战奇勋。全我百年姻眷。叹愁肠久结。叹愁肠久结。已拚终断。岂料一丝重挽若非老先生神威拯救。。想家园顷刻遭涂炭。应知再会难。
梁州序
作者：王玉峰
朝代：明
体裁：曲

初欢重整。旧怨俱遣。追想几成变幻。谁知今日相逢。犹似当年。更喜夫荣妻贵。德报恩酬。两遂生平愿。料应从此会。永团圆。始见松姿保岁寒。合：人意煖。寒威减。看冰霜景色春晖散。同话旧。谩酬劝旦回酒。
梁州序
作者：王玉峰
朝代：明
体裁：曲

君恩几负。微躯难免奴家因前日休书这事。故誓与相公呵。。不入黄泉无见。岂料欢生意外。犹馀薄命红颜。生背与旦介：夫人前日与下官青丝一握。未尝释手旦：相公。我的头发还在。奴家呵。。誓死完君白璧。你念我青丝。两意坚金断。芙蓉归掌上。舞双鸾。人面桃花似去年合前外丑回生酒。
梁州序
作者：王玉峰
朝代：明
体裁：曲

喜才郎德量弘宽。将往事记恩忘怨。倘相看今后。不枉从前。自愧家门卑鄙。身世衰微。玷辱君风范。纵然萍水遇。也念几年间。莫道非亲忍弃间合前净上报介。
梁州序
作者：王玉峰
朝代：明
体裁：曲

这奇逢天上姻缘。更占断人间魁选老汉呵。。幸桑榆有赖。晚回青眼王老爷。从此。箕裘复振。阀阅更新。故国声华转。你双亲窀穸杳。也开颜。封诰还期达九泉合前旦贴回生酒。
正宫端正好
作者：王玉峰
朝代：明
体裁：曲

恨漫漫天无际王魁这贼。。闪赚人无靠无依。我向那海神灵诉出从前誓。勾取那辜恩贼。
步步娇
作者：王玉峰
朝代：明
体裁：曲

只为一纸谗书至。未审真和伪。教人心下疑。致使吾儿不存不济。举步诣灵祠。探取儿详细。
水底鱼
作者：王玉峰
朝代：明
体裁：曲

专听胪传。宫花在眼前。科场三十。今始会同年。今始会同年。
水底鱼
作者：王玉峰
朝代：明
体裁：曲

净扮张元领兵上：铁骑长驱。雄兵十万馀。鞭梢指处。把徐州四面围。把徐州四面围。
水底鱼
作者：王玉峰
朝代：明
体裁：曲

净扮张元领兵上：雷厉风行。惟闻人马声。教他不及掩耳。玉石尽皆焚。玉石尽皆焚。
水底鱼
作者：王玉峰
朝代：明
体裁：曲

教他不及掩耳。玉石尽皆焚。玉石尽皆焚下小生领兵上。
水底鱼
作者：王玉峰
朝代：明
体裁：曲

秀士翩翩。纷纷争后先。英雄五百。头名是王状元。头名是王状元。
水底鱼
作者：王玉峰
朝代：明
体裁：曲

累牍连篇。功名岂偶然。半生偃蹇。今朝始透关。今朝始透关净扮老秀才。
水底鱼
作者：王玉峰
朝代：明
体裁：曲

走到焰魔天上。足下快腾云。足下快腾云。
水底鱼
作者：王玉峰
朝代：明
体裁：曲

那贼深入悬兵。如鱼就釜烹。教他来时有路。归去定无门。归去定无门。军士们。前面人马就是张元这厮。摆开阵势与他交战。净众上：鞭梢指处。把徐州四面围。把徐州四面围。介净：军士们。问他那里。何人领兵。介小生众：我这里种元帅亲自领兵。还有参谋王状元在中军寨。好好投降罢。净：那怕你无名小将。白面书生。放马相持战介净败下小生：这厮被我杀得胆丧魂飞。众兵乱窜。都逃遁了。军校。与我再追上去。。教他来时有路。归去定无门。归去定无门。
水底鱼
作者：王玉峰
朝代：明
体裁：曲

鞭梢指处。把徐州四面围。把徐州四面围下小生领兵上。
水底鱼
作者：王玉峰
朝代：明
体裁：曲

鼠窜狐奔。公然敢横行。到焰魔天上。我足下快腾云。我足下快腾云。
水底鱼儿
作者：王玉峰
朝代：明
体裁：曲

相法如神。般般看得清。戴乌纱的是官府。儒冠的是斯文。光头的是和尚。黄冠的是道人。
江儿水
作者：王玉峰
朝代：明
体裁：曲

王姐夫。我只虑福缘浅。你依然命运艰。从前彻后还思算。怕此去功名消息远我一家儿呵。。担清受冷难消遣。到底恩多成怨你前年不中。羞归故里。倘今日又似前番。却如何回到这里来。。那时难返家园不是老身薄情。我那桂英。毕竟再作个区处。。休怪恩离情断。
江儿水
作者：王玉峰
朝代：明
体裁：曲

这阨运终须转。龙鳞定可攀悬。知此去把经纶展。料苍天不负男儿愿。你如今何苦就生机变。试听捷音不远那时节呵。。夫贵妻荣。你岂肯恩离情断。
沉醉东风
作者：王玉峰
朝代：明
体裁：曲

娘子。这伤心处我非不知。但守蓬蒿。无资身之计那谢妈呵。。他把你恁相欺。他把你恁相欺。只为我功名淹滞。闪赚得没些把臂眼见得今日如此。不得不去了。因此上。割舍鸾分凤离。恩抛义弃。你须念我衷肠非负伊。
沽美酒
作者：王玉峰
朝代：明
体裁：曲

谩禁持。枉这遭。谩禁持。枉这遭。端不犯再婚条。况这绣褥金屏岂草茅。非福分也难消。那些个恩多义少。蕊珠仙大都休道。扊扅人怎下轻抛。不离侧西厢梦绕。这些时东床信杳尊官。我蒙圣恩除授徐州佥判。即日赴任。就要差人去取我的家眷。。我呵。那其间离怀愁抱。冲冲的乱搅呀。。这是肺腑情。非干推托。
滚绣球
作者：王玉峰
朝代：明
体裁：曲

他困功名阻归。寄莱阳淹滞与奴家呵。。水萍逢遂谐匹配。从结发。几年间似水如鱼。我将心儿没尽藏的倾。意儿也满载的痴。谁想他暗藏着拖刀之计。一谜价口是心非。铁铮铮道生同欢笑死同悲。到如今富且易交。贵可易妻海神爷。。你道他薄倖何如。
满庭芳
作者：王玉峰
朝代：明
体裁：曲

你听雁声天际。嘹嘹呖呖耿耿咳凄凄。他那里惨离群。任孤飞。只是一生一配。又谁知道有人心的。也不念一夜夫妻。他那里绣罗帏成双作对。我这里在泥神庙倚砖枕石。寻思起就里。心窝中疼也不疼。满胸臆气也咳不气。
满庭芳
作者：王玉峰
朝代：明
体裁：曲

末上：济宁王魁。椿萱早丧。弱冠未结姻亲。赴礼闱不第。羞涩寓莱城。偶配桂英敫氏。新婚后神庙深盟。试神京。鳌头独占。金垒起奸心。为夺婚不遂。将家书套写。致桂英自缢亡身。幸神明折證。再得还魂。王魁徐州破贼。闻家难两下虚惊。种谔统兵。莱阳解寇。重会续前盟。
满庭芳
作者：王玉峰
朝代：明
体裁：曲

生末上：花鸟关情。风尘眯眼。异乡有泪难抛。末合唱：重重离恨。比天上几重高小生净：王兄。且暂住马。。连步忙追骥尾。好同行并辔论交丑：列位老兄那里去的。。登途望。这青衿仗剑。端的是同袍。
满江红
作者：王玉峰
朝代：明
体裁：曲

水渡山登。情恍惚。风光转眼。尚不道果到伊行。又逢他面。末：这里已是府门外了。通报。众报介进见介合：瞥见犹疑还是梦。猛然不觉心惊闪。想那时争得有今朝。提起番伤感。
滴溜子
作者：王玉峰
朝代：明
体裁：曲

恩光宠。恩光宠。辉生布袍。三生会。三生会。躬逢圣朝。闻誉茫然怀抱。循良愧汉贤。龚黄难效。回视天墀。云阙影遥外。
滴溜子
作者：王玉峰
朝代：明
体裁：曲

藩城命。藩城命。暂屈英豪。玉堂选。玉堂选。徐颁丹诏。自是明堂清庙。琴台飞独鹤。凌风归早。听云外弦歌。声彻九霄生回酒。
煞尾
作者：王玉峰
朝代：明
体裁：曲

三年恩爱徒生受。迷天恨九霄云上头。这般硁硁的怨癖怎成灰。争得这冤家在眼前。与他结扭。
玉交枝
作者：王玉峰
朝代：明
体裁：曲

我那女儿你不须多患。这衷情吾自了然。閒言閒语都休管。一心愿你夫婿为官王姐夫。。你文场努力。休把家挂牵。这夫妻情义。断无他变。生：多谢公公好意。我妻子在家。只怕妈妈难为他。丑：这个也保不定外：还要多说。王姐夫不要听他。。他是老妇人心偏性偏。自有我在家。不必情悬意悬。
玉交枝
作者：王玉峰
朝代：明
体裁：曲

王魁具柬。附投入桂姐妆前。到京身体粗康健。不劳再赐萦牵。幸然一举作状元。韩丞相招赘为姻眷。旦：怎么说个招赘外：后边一发跷蹊了。。我既有新姻。难全旧缘。若要改嫁人。任从伊便。
玉交枝
作者：王玉峰
朝代：明
体裁：曲

王魁具柬附投入投入在那里。有了有了。。附投入妻子妆前不好。怎么称他妻子。如今写休书了。只称他是敫氏罢。这也不好。有了有了。称他是桂姐罢。。附投入桂姐妆前。到京身体粗康健这粗字下得好。。不劳再赐萦牵这再赐两字又好。就有个休他的意思了。。幸然一举作状元。那韩丞相招赘为姻眷。我既有新婚。难全旧缘。若要改嫁人。任从伊便。
玉楼春
作者：王玉峰
朝代：明
体裁：曲

旦上：人寂寂。昼沉沉。眼前无事不伤心。落花啼鸟浑如昨。镜里朱颜病里身。都不觉。又经春。思君还怨君。
玉胞肚
作者：王玉峰
朝代：明
体裁：曲

封书乘便。在途中切勿迟延万望你把我的家书先投下。我极有要紧的事在上。那王状元的书。且迟一日。到我家还有重酬你。。状元书慢慢的相传。到吾家暂息劳惓。合：茫茫去雁白云边。回首东风总不堪小生。
玉胞肚
作者：王玉峰
朝代：明
体裁：曲

蒙君厚遣。记叮咛不忘后先。忙投奔尊府息肩。待来朝到谢家庭院合前小生。
玉芙蓉
作者：王玉峰
朝代：明
体裁：曲

佳怀岂待招二兄不饮空归呵。。被洞口桃花笑。但穷儒愧乏美酒嘉殽。浮生枉作千年计。万事无过一醉消。小弟一言相告。今朝共赏名花。是诚胜会。没有佳作。何伸雅怀。二兄俱擅诗坛。何不见教一首。以纪盛事。生小生：不敢。但恐菲才。不堪渎听。净：太谦太谦。王兄先请。生：张兄占了。吟诗介：名园国色两相欢。常得君王带笑看。似解东风无限恨。沉香亭北倚栏干。净云小生云：好佳作。好佳作。绝妙。绝妙。合唱：阳春调。咏名花转高。肯多让百篇斗酒谪仙豪。
玉芙蓉
作者：王玉峰
朝代：明
体裁：曲

春来花正娇。春去花随老二兄。。想人生一瞬总成虚眇。花开花谢春还到。年去年来岁暗消。
玉芙蓉
作者：王玉峰
朝代：明
体裁：曲

玉楼春正饶。玳瑁筵开早。遇良朋美景。敢辞倾倒李兄好花。。试看今日黄和紫。不数当年魏与姚。
琐窗郎
作者：王玉峰
朝代：明
体裁：曲

东人有北海文犀。又何难合浦珠。你当今巨室。他绝代娇姿。料应淑女须遇好逑君子合前净。
琐窗郎
作者：王玉峰
朝代：明
体裁：曲

吾家富比陶朱。独没个翠倚红偎。想香温玉软。凤枕鸳帏。谩流涎百种风流滋味。合：看此行再把赤绳系。教他撇旧好。纳新配末。
琥珀猫儿坠
作者：王玉峰
朝代：明
体裁：曲

功名莫问。办取醉银筝。今夜人圆月倍明。萍踪骨肉总相亲合前。
琥珀猫儿坠
作者：王玉峰
朝代：明
体裁：曲

幸然良会。似仙子下瑶京。万短千长且莫论。我看他不是负心人。合：须听。还整顿华筵。劝酬合卺众。
生查子
作者：王玉峰
朝代：明
体裁：曲

风物正堪怜。人意方云可。未卜采芝期。且觅阳台路。
生查子
作者：王玉峰
朝代：明
体裁：曲

鸳侣苦分飞。端为嫥嫫妒。携手拜灵祠。共把衷肠吐。
画眉序
作者：王玉峰
朝代：明
体裁：曲

卮酒酹征轺。缓驾清风袭芳草。看争瞻露冕。竞起歌谣。双旌引黄鹤翱翔。长剑欹青城缥缈。此行须慰苍生望。王事莫辞贤劳生。
画眉序
作者：王玉峰
朝代：明
体裁：曲

湖海寄衡茅。幸尔垂纶忽钓鳌。似神登五岳。梦游三岛。衔朝命任重非才。惧庸劣旷官多诮。此行恐负苍生望。王事敢辞勤劳。
番卜算
作者：王玉峰
朝代：明
体裁：曲

勇略冠当时。建业须知遇。英雄一出玉门关。便是封侯处。
皂罗袍
作者：王玉峰
朝代：明
体裁：曲

自叹青云迢递。鼓湘灵别调。未解吹竽。纵横徒上万言书。龙蛇埋没三千字。合：可惜春来春去。且向花堤柳堤。自有怀中白璧。莫负樽前翠眉。管教得遂乘龙志。
皂角儿
作者：王玉峰
朝代：明
体裁：曲

叹身沉闷海愁山。摆不开冤岚业瘴。愿从今苦尽甘来也。须信吉人天相。想当初。烽烟阻。道路长。万金书无能传向。他倘然无恙。必思故乡。还只在目前早晚。佳音可望末王兴上。
皂角儿
作者：王玉峰
朝代：明
体裁：曲

正难挨无限凄凉。谁知道欢生一旦。顿松开百结愁肠。打叠起万般离况。想从前。恩与怨。死和生。相厮守。如今不枉。莫辞劳攘。明朝捉装。重逢处。一家骨肉。开颜抚掌。
秃厮儿
作者：王玉峰
朝代：明
体裁：曲

只见那门旗按四方八面。马步军分布勾连。齐臻臻左厢右厢。前驱后殿。他都甲不解。刀不鞘。弓不松弦。杀气漫漫。
秃厮儿
作者：王玉峰
朝代：明
体裁：曲

金员外他暗里施谋。末：你家妈妈把聘财都收下了。旦：我娘呵。潜地把聘财收。敫桂英休想将明珠暗投。富家郎。富家郎。枉下了攀花手。俺这里。俺这里。海棠枝绿消红皱。请垂钓的哥哥别处下了钩。休恋这一搭儿野水滩头。
窣地锦裆
作者：王玉峰
朝代：明
体裁：曲

区区相貌异乎人。妆出如花粉墨匀。眼前黑白甚分明。可笑时人认不真。
窣地锦裆
作者：王玉峰
朝代：明
体裁：曲

青灯昔日费钻研。黄榜今开御墨鲜。纵横礼乐字三千。十九人中最少年小生。
簇御林
作者：王玉峰
朝代：明
体裁：曲

你倾城貌配盖世英。似掌中珠。席上珍桂英。。你如今且展眉间恨王相公。。你须再把箕裘振我夫妻二人呵。。毕竟托终身。休言邂逅。忍使负初心丑。
簇御林
作者：王玉峰
朝代：明
体裁：曲

老儿。他是前生债。今世姻那王相公。。忍将心负桂英。有陶朱资产都是他家分。况夫荣贵他封赠王相公。。似咱门也须着巳。莫忍负初心净。
粉蝶儿
作者：王玉峰
朝代：明
体裁：曲

姻事空言。慢使唇鎗舌剑。
紫花儿
作者：王玉峰
朝代：明
体裁：曲

怪牙队千般讪嗽。恨柳青百种搓揉。喜孛老几番搭救妈妈。你要逼我做娼家事干呵。。磨折了轻盈燕体。哽咽的宛转莺喉。休休。则把那弄月吟风一笔勾。拜辞了夜阑珊酒淹衫袖。尪羸体惊惊怯怯。别离情荡荡悠悠。
紫花儿序
作者：王玉峰
朝代：明
体裁：曲

觑百里漫漫烟起。望一会隐隐尘飞。冈冈的近红日西晖。
红衲袄
作者：王玉峰
朝代：明
体裁：曲

他生得铁铮铮的八尺躯。雄赳赳有万人敌。虽不谙兵家这几行精密机。也恰有莽撞来一团粗胆气。他那勇敢卒尚有五万馀。能战将犹存数十辈。恐他自愧无功。不敢空归也。搪向东来又突西。
红衲袄
作者：王玉峰
朝代：明
体裁：曲

莱阳县虽非是松菊庐。是我受恩深。瓜葛处。小生：老先生此处有什么瓜葛。生：只为前科未遂功名志。淹困于斯不得归此时呵。。影茕茕尚未妻就在此处求婚。喜得姻缘偶然。本城谢家有一女。就入赘在他家了。。效蒹葭。谐比翼学生寒荆为我受了无数凄楚。自中榜之后。还不曾见面。。不知他生死安危也如今要差人去接他到此相会。又遭此变。。苦只苦三月风烟一纸书。
绕地游
作者：王玉峰
朝代：明
体裁：曲

生上：仁风吹遍。闾巷弦歌满。官衙冷。一庭苔藓。秋风过眼。猛惊心那人不见。怪鳞鸿何事至今杳然。
绕地游
作者：王玉峰
朝代：明
体裁：曲

花残莺老。谩自伤怀抱。最堪怜闺中年少。
绕地游后
作者：王玉峰
朝代：明
体裁：曲

忧心悄悄。门户冷。年华向老。女孩儿又身怯体娇。
络丝娘
作者：王玉峰
朝代：明
体裁：曲

谢妈妈慈悲。我花残叶瘦。俺则是清耿耿梅侣松俦。一马一鞍古来有。那里有一抛一就。
缕缕金
作者：王玉峰
朝代：明
体裁：曲

向深山深处暂栖迟。明朝作区处下小生众上。
缕缕金
作者：王玉峰
朝代：明
体裁：曲

遭横祸。受奔驰。只因自作孽。改休书。今日官司捕。无能回避。向深山深处暂栖迟。明朝作区处。明朝作区处。
罗帐里坐
作者：王玉峰
朝代：明
体裁：曲

我思之。就里此事公然是虚那徐州佥判呵。。他职非武臣。何故在沙场战死丑：此事也未可知。我儿。。倘他适遭其遇。你好早寻活计旦：妈妈。他若死了。生也徒然。。生不得与他做夫妻。死亦随他做鬼。
耍孩儿
作者：王玉峰
朝代：明
体裁：曲

只为生死冤业相遭际。只为死生冤业相遭际。忍将心疼从头提起。桂英敫氏告王魁。外：你是敫桂英。告王魁什么来。旦：他如今幸尔登高第。一醉琼林忘扊扅。别选豪门配。这的是停妻再娶。乱法胡为。
脱布衫
作者：王玉峰
朝代：明
体裁：曲

他是好生的忘筌得鱼。明犯着再娶停妻那日在。大王前言犹在耳大王爷。今日呵。却怎生。假妆聋佯没理会。
节节高
作者：王玉峰
朝代：明
体裁：曲

功名非偶然。总由天。樽前顿爽风尘眼。人争羡。金马臣。玉堂选。九霄云外清风远。凤毛池上阳春遍。合：天上碧桃露华浓。日边红杏云根煖。
节节高
作者：王玉峰
朝代：明
体裁：曲

峥嵘意气添。锦衣旋。家山始有重归面。须早晚。丹诏颁。追封远。眼前骨肉加恩眷。重泉宗祖增光显合前。
节节高
作者：王玉峰
朝代：明
体裁：曲

无名起寇端。总狼贪。敢行千里轻索战。看挥长剑。斩娄阑。悬可汗。雄兵一一都精练。管教不放只轮返。明朝试听凯歌旋。霎时一洗山河怨合。
菊花新
作者：王玉峰
朝代：明
体裁：曲

小生扮种将丑扮驿丞随上：分符衔命下层霄。千里干城拥节旄。孰与汉骠骁。谩说封侯谈笑。
菊花新
作者：王玉峰
朝代：明
体裁：曲

挥戈随把犬羊驱。回首何须挽落晖。腥血洒征衣。剑锷尚流杀气。
菊花新
作者：王玉峰
朝代：明
体裁：曲

生上：朔风一夜战尘飞。云暗关河望眼迷。虎帐坐熊罴。气吐群狐屏息。
菊花新
作者：王玉峰
朝代：明
体裁：曲

钱山金坞总成虚。秋月春花莫负时。行乐是便宜。羡杀金钗十二。
薄倖
作者：王玉峰
朝代：明
体裁：曲

绣倦针閒。愁低眉锁。一天幽恨。两行凄楚。丑又叫介：快出来罢。旦：每听频呼。好不耐烦移步。那淫奔坞。多少蜂狂蝶乱。毕竟傍谁虚度。
薄媚令
作者：王玉峰
朝代：明
体裁：曲

旦上：朝煎暮聒。这光景怎生存活。娘毒害。无门可躲。推挫连枝怎结果。影��丧家夫妇。
虞美人
作者：王玉峰
朝代：明
体裁：曲

小生上：红轮闪映旌旗晓。虎帐寒差少。除残早巳慰云雷。旋听凯歌声起碧天低。
虞美人
作者：王玉峰
朝代：明
体裁：曲

生上：冠盖新沾恩命。徽音久绝朱弦。忽听西风逐征雁。又见飞花啼杜鹃。离愁转万千。
虞美人
作者：王玉峰
朝代：明
体裁：曲

腾腾笳鼓催征早。梳罢妆台晓。外丑末：风高日浅雁南飞。人在他乡。强把故乡离。
蜡梅花
作者：王玉峰
朝代：明
体裁：曲

读书专望名利成。如今正值春闱近相见介：王姐夫。。你莫牵夫妇情。把行囊速整。趁时良日吉便登程。
西地锦
作者：王玉峰
朝代：明
体裁：曲

外上：门巷幽閒芳草。红楼深锁娇姝。等閒谈笑有鸿儒。小可是烟花深处。
解三酲
作者：王玉峰
朝代：明
体裁：曲

念离人不堪愁况。更无端祸起萧墙。但愿天教早晚贼兵散。你儿夫信变为祥那时再见太平。你夫妻重会。也未可知。。澄清倘似黄河水。欢会应如绿野堂合前外上。
解三酲
作者：王玉峰
朝代：明
体裁：曲

痛伤心夫忧妻难。死生情故国他乡我那丈夫呵。。倘幸然得保身无恙。又难卜我存亡。他若果然白骨埋荒草奴家呵。。肯生把红颜对晓妆。合：怕俱成枉。绵绵恨。无休不了。地久天长贴。
调笑令
作者：王玉峰
朝代：明
体裁：曲

侧身儿的悄行。侧身儿的悄行。暗揣他声息相传呀。。小可的猛将有数十员。大都来雄兵有十馀万。大都来雄兵有十馀万。马咆哮。浑身也挂着铁甲明耀日。戈矛刀剑立如山。戈矛刀剑立如山。赤紧的号令霜严。
谒金门
作者：王玉峰
朝代：明
体裁：曲

生上：难凭据。怎唾手等閒名利。满面羞惭因寄旅。又道是受恩深处。旦：谩说鸳俦凤侣。惹起蜂争蝶忌官人。我。万恨千愁只为你。莫遣成虚费。
越调斗鹌鹑
作者：王玉峰
朝代：明
体裁：曲

雨歇云收。天长地久。月缺花残。风僝雨僽想我那丈夫。自前春去后。至今杳无音信。。他敢恋着路柳墙花。饮閒茶浪酒。莫不是酸子心。蜜钵口。多虚少实。将没作有。
醉太平
作者：王玉峰
朝代：明
体裁：曲

我做媒婆。当官最苦末：有什么苦处。。料他赏赐又不多。动不动打差讹。
醉翁子
作者：王玉峰
朝代：明
体裁：曲

怀保。应胥庆齐瞻民表。暂今日甘棠。看廊庙德教。听到处弦歌。三尺焦桐双白鹤。合：同倾倒。愿文治伊周。武功方召生。
醉翁子
作者：王玉峰
朝代：明
体裁：曲

须晓。仗鈇钺无忧侵扰。羡虎节悬金。龙文归鞘。争道向麟阁丹青。开国承家列土茅合前小生。
金焦叶
作者：王玉峰
朝代：明
体裁：曲

我只见闹嚷嚷人撩烟乱。密匝匝千回万转。一营营鸣铃震铎。一个个埋锅造饭。
金珑璁
作者：王玉峰
朝代：明
体裁：曲

旦拿衣上：铅华空减尽。猛然屈指消魂。从去日。计归程。愁深人觉远。况匆匆时序惊心。秋气早。客衣轻。
金索挂梧桐
作者：王玉峰
朝代：明
体裁：曲

功名愿已如。阀阅声重继那家乡宗党。一向不知音问。。故国亲知。极目今何处老爹到任已后呵。。那时须及早寄封书。恐为地下双亲报喜迟。来时已恨貂裘敝。归日休教夜锦衣。乘遭遇。甘棠定拟政声驰合前生。
金索挂梧桐
作者：王玉峰
朝代：明
体裁：曲

轻轻江树移。缓缓帆风起。山动霞飞。过眼天无际。飘溶荇芷繁。绕游鱼。凫鹭双双掠水低。白云缥缈无亲舍。巫峡参差想凤帏。閒名利。须臾潘鬓怕成丝。合：莫蹉跎花县春辉。须栽遍河阳树。
金钱花
作者：王玉峰
朝代：明
体裁：曲

一生命受奔波。奔波。从小惯走江湖。江湖。今年正值卖登科。到莱阳去此经过。怕有人买叫声呵。
锦堂月
作者：王玉峰
朝代：明
体裁：曲

卑眇。滥佐三刀。惭从五马。樗材有忠难效。顿倚长城。遥天万里烟消。腥风远海气吞鲸。雄声震山容惊草合前小生。
锦堂月
作者：王玉峰
朝代：明
体裁：曲

酒荐葡萄。筵开罗绮。和风畅人怀抱。共睹春辉。满郡万花争笑。羡一钱操凛清霜。看五裤阳回枯稿。合：同倾倒。愿文治伊周。武功方召生。
锦缠道
作者：王玉峰
朝代：明
体裁：曲

自年来叹飘零。微躯苟延。净：相公。你父母上早年也见亏。生：髫龀萎椿萱。向诗书苦费钻研。净：婚姻上前几年也该不偶。生：青春好姻缘。未能偶然。净：近年也正在匍匐之秋。生：敝征鞍。空怀歧路颠连。净：上年功名也还欠利。生：功名事。慢熬煎。赴春闱。又徒劳鏖战。风尘滞祖鞭实不瞒先生说。。今日里羞归故苑先生与我细看一看。。这回枯振槁定何年净。
锦缠道
作者：王玉峰
朝代：明
体裁：曲

问何年是你的时来运旋你如今到这部位就好了。。目下渐开颜。喜红鸾宣朗。将调锦瑟朱弦。即今该有姻亲之喜。生：小生客居于此。那得姻亲净：我只在气色上见得。。如萍水效鸾凤。数当偶然你功名事下科必然高中。。试看步云霄。鹗荐鹏骞只是你中间应有分离之阨。。夫妻上。半途艰。恶星临。死生离间虽然如此。你到底姻缘重合。。分鸾镜复圆你后边功名赫赫。贵不可言。。为将相。奇勋独建。生：先生莫非过誉净：焉敢说谎。不多时了。你到三旬之际呵。。那时方始信吾言。
雁过声换头
作者：王玉峰
朝代：明
体裁：曲

焚膏。埋头自小。磨淬久龙光漫韬。驰驱未得投时好。嗟黄鹄。望青霄。恋杀人半生铁砚霜毫。那天衢虽杳。藩篱一决终须到。肯株守故园空自老。
集贤宾
作者：王玉峰
朝代：明
体裁：曲

重重离恨难自遣。思量展转凄然。他受苦担辛图美满。别来后。有万千肠断。指望我功成名显。毕竟把佳音频盼此书若没有差失。想已到多时了。他若见此书呵。。料应愁眉展。又怕他生憎去迟来晚。
霜天晓角
作者：王玉峰
朝代：明
体裁：曲

人间最异。生死幽明际。多少冤情屈绪。不明不暗谁知。
霜天晓角
作者：王玉峰
朝代：明
体裁：曲

净扮金垒上：为谋姻眷。百计寻方便。争得香温玉软。难禁意马心猿。
霜天晓角
作者：王玉峰
朝代：明
体裁：曲

外丑上：长眠梦杳。争得重泉晓丑：我那桂英的儿。。耳畔悲哀知否。你孤魂何处飘摇。
霜天晓角
作者：王玉峰
朝代：明
体裁：曲

惊思幽会。瘦影依然自。垂绝半生云雨。巫山长梦初回。
青哥儿
作者：王玉峰
朝代：明
体裁：曲

当初与你在死里空相会。如今我得重生。你反归泉世前日是我连累你到阴司呵。。还望你孤魂有路归。今番料不得你重生理我那丈夫。前日你也为我而身死。今日我岂肯负你而独生。。难道我偷生做了负义人。忍教你做无妻鬼。
青哥儿
作者：王玉峰
朝代：明
体裁：曲

迢迢路隔千山水。如何轻信得传来语大凡事体。不要一时性急了。。你不记得前番一纸休书今日之言呵。。又焉知不是恶党生奸计前日因为轻信了书。险些死了。。幸得神灵救你得再生如今你又不审详细。又要寻死。。恐又把残生枉送也成何济。
香柳娘
作者：王玉峰
朝代：明
体裁：曲

似你坚贞可嘉。似你坚贞可嘉。正是女人风范我那大妈呵。。他邪言荡语。可不辱伊门望。我是风尘过客。我是风尘过客今日呵。。怪底倚门妆。羞杀停云唱。你是蕊珠宫丽质。你是蕊珠宫丽质。与姮娥并肩。早晚仙郎相向。
香柳娘
作者：王玉峰
朝代：明
体裁：曲

却怎生蓬头垢面。却怎生蓬头垢面。一簇鬼兵交战。磨牙攘臂争相犯。旦：王魁。还我性命来生：呀。。你果是阴魂负冤。你果是阴魂负冤。因甚赴冥途。一声声将咱怨。旦：你身荣再婚。你身荣再婚。害我把香罗自缠。你这兽心人面生。
香柳娘
作者：王玉峰
朝代：明
体裁：曲

听他咬牙关恨言。听他咬牙关恨言。不明不暗。旦扯生：快随我去。鬼捉介生：遮拦不住相牵挽。旦：我要拿你去见海神爷。生：那神灵与我。那神灵与我。有甚干连。到此胡沾染。旦：你在神前罚愿。你在神前罚愿。我拚生诉冤。今日与伊分辨。
香柳娘
作者：王玉峰
朝代：明
体裁：曲

我是公卿的女儿。我是公卿的女儿。不幸双亲连丧。为资财。身陷烟花门巷今日喜得嫁那王俊民。与奴家呵。。似蒹葭女萝。似蒹葭女萝。不是路柳与墙花。閒藤与野蔓。誓一鞍一马。誓一鞍一马。若说起这行藏。如刀割心脏。
香罗带
作者：王玉峰
朝代：明
体裁：曲

丈夫。非奴忘你身。只为纵横乱心。君心恐似绵里针。奴心似线引无门也。相逢处。总难凭天那。难道他就心变了。奴家闻得。。人须是旧衣贵新只怕。他别有新人也。道奴人旧。衣新也不当新贴上。
香罗带
作者：王玉峰
朝代：明
体裁：曲

思君客里身。风霜乍惊。伤怀忍听砧杵声。他有谁早晚叙寒温也今日寄此衣去呵。。须念奴着肉想。贴体情。但不知宽窄。怕无准绳呀。奴家想得他远。敢是心乱了。他别去呵。。未隔三秋也。那肥瘦如何记不真。
香遍满
作者：王玉峰
朝代：明
体裁：曲

你撇开愁虑。宽心且保多病躯譬如你前日死了。今日幸然呵。。留得残生作道理。你黄泉得再归。这神灵事岂虚。可知道姻缘数未终。必竟有相逢处。
香遍满
作者：王玉峰
朝代：明
体裁：曲

思量底事。教人展转生暗疑。半道如人还似鬼。卜得死相逢。生来依旧离姨娘。这阴司的事。杳杳冥冥。。又谁知真与虚我丈夫呵。。却也难料他生和死。
驻云飞
作者：王玉峰
朝代：明
体裁：曲

懊恨嫥嫫。尺水番成一丈波谢妈妈。。你错认章台路敫桂英呵。。端不做千家货嗏。。他一谜要挑唆。怎支吾。忔棱争据断玉簪。咭叮当掷得菱花破。合方信恩多怨亦多丑。
驻云飞
作者：王玉峰
朝代：明
体裁：曲

水尽飞鹅。瞥裂丫头不趱窠贱人。。那想萧墙祸。直待砂锅破嗏。。休怪我后姚婆。逞偻儸。把你两个鸳鸯。一去留一个合前丑。
驻马听
作者：王玉峰
朝代：明
体裁：曲

金屋琼楼。效托青鸾把信投。毕竟山连撮合。莲并瑶池。月应辰勾。这娇娥是殿上掌书俦。那仙郎是天下文章首合前。
驻马听
作者：王玉峰
朝代：明
体裁：曲

阀阅名流。淑女迟归须好逑。不论寒门白屋。只愿才子佳人。作凤侣鸳俦。恐冰人不挽赤人头。那书生无分尾红丝后。合：试看天意人谋。料前生分定。今生辐辏丑末。
鬼三台
作者：王玉峰
朝代：明
体裁：曲

俺如今空僝僽。无奔投。险些儿向鬼关走。这其间夙冤牵下。到头怎罢手王魁。。你恋新婚。待休便写休。想着那旧恩情。待勾怎的勾。却教我似鬼如魔。忘前失后。
鲍老催
作者：王玉峰
朝代：明
体裁：曲

龙门价高。华堂绮席结绛绡。阳春白雪留凤毛。金茎暖。玉屑香。霞觞倒。随风咳吐珠玑落。纵横点缀琼瑶绕。飘洒处生文藻。
鹊桥仙
作者：王玉峰
朝代：明
体裁：曲

外丑上：名利关情。去心难挽。打叠起许多嗟叹。生旦：悬知今日不堪留。肠痛处。未离先断。
鹊桥仙
作者：王玉峰
朝代：明
体裁：曲

旦上：人亡地远。干戈相向。灾祸重山叠嶂。贴上合：无凭底事正徬徨。又添上愁城千丈。
鹊桥仙
作者：王玉峰
朝代：明
体裁：曲

贴扮二姨上：春事阑珊。心情慵懒。寂寞雨收云散。谩携卮酒向章台。为挟策仙郎祖饯。
鹧鸪天
作者：王玉峰
朝代：明
体裁：曲

我客路艰辛休挂牵。只是你孤帏清冷倍堪怜旦：官人。。我兰房寂寞甘心守。只是你风雨萧条客邸难。生：多谢娘子忧心。请了。生下旦吊场：俄分手。意茫然。一回犹自向郎言。今宵各下残灯泪。剩枕馀衾总不眠下。
麻郎儿
作者：王玉峰
朝代：明
体裁：曲

那些个逐鸡飞。同栖共宿。丑：那王魁死了。你也死了罢。旦：俺情愿孤守。便死在黄泉路相逐。丑：这如今也由你做主不得。旦：俺身虽似无樯没缆舟。早难道随波浪飘流。
黄莺儿
作者：王玉峰
朝代：明
体裁：曲

三载困浮名。喜今朝。射雀屏。鸾台拟架芙蓉镜。神游五城。光联七星。相逢谩笑临邛行。合：玉如人。春浓似酒。辐辏美前程旦。
黄莺儿
作者：王玉峰
朝代：明
体裁：曲

草草讶逢迎。侣吹箫。强效颦。恐淹留掷果河阳令。愿青云早登。白头似新。回颜羞顾樊笼影合前外。
齐天乐
作者：王玉峰
朝代：明
体裁：曲

生上：青春未遂看花志。一剑东风憔悴。碌碌尘途。淹淹归计。每听杜鹃弹泪。危机阨会。叹摧残楚玉。揉碎隋珠。暂栖迟。湖海尽无鱼。莫负旧囊书。
齐天乐
作者：王玉峰
朝代：明
体裁：曲

端居朝省心如水。犹恐素餐尸位。臣道难全。君恩未报。自觉此心多愧。艰开辏理。正忧在朝廷。寇在边陲。庙算无凭。长城谁寄谩踌蹰。
秋闺
作者：王玉清
朝代：明

愁听砧声处处催，吹箫怕上凤凰台。菊钱有意卜难问，雁信多情手自开。槛外凉生衿冷落，天涯秋尽路纡回。不堪红叶衰颜炤，万里长征入梦来。
堂联
作者：王玑
朝代：明
体裁：联

偶尔谢上天富贵；归来作平地神仙。
堂联
作者：王玑
朝代：明
体裁：联

天上有人扶日月；山中安我老渔樵。
阙题
作者：王玠
朝代：明

古寺东郊外，相传延祚来。钟声飞汉度，玉峡枕江开。入定虚丹灶，寻真破绿苔。玉环人幻化，洞口野猿哀。出郭寻芳寺，逢僧话旧游。光阴浑逆旅，身世自虚舟。月落诸天静，猿啼万壑幽。定心泉下水，长护绿云流。
阙题·其一
作者：王玠
朝代：明

古寺东郊外，相传延祚来。钟声飞汉度，玉峡枕江开。入定虚丹灶，寻真破绿苔。玉环人幻化，洞口野猿哀。
阙题·其二
作者：王玠
朝代：明

出郭寻芳寺，逢僧话旧游。光阴浑逆旅，身世自虚舟。月落诸天静，猿啼万壑幽。定心泉下水，长护绿云流。
樱桃古渡
作者：王玺
朝代：明
体裁：七言律诗

树里人家半掩扉，风光彷佛武陵溪。行人欲渡傍花语，乳燕来飞隔叶啼。两岸暝烟分野色，半篙春水乱云泥。渔翁向晚醉村酒，长笛一声归路迷。
谪仙桃岩
作者：王玺
朝代：明
体裁：七言律诗

桃花开处山悠悠，闻道青莲此卧游。径仄补藤残欲没，瀑高触石断还流。雨催新蕨猿声急，风拂寒林草色幽。今日偶来寻往迹，人间谁道无丹丘。
鲁山独秀
作者：王玺
朝代：明
体裁：七言律诗

鲁山突兀树城东，峭壁崚嶒倚太空。常惹白云来顶上，每衔红日过天中。俯看二水如襟带，远觑三山隔华嵩。揽胜閒来舒眺望，恍疑身到紫微宫。
关索岭汉将军庙
作者：王珣
朝代：明
体裁：七言律诗

当年阃外鼓南行，回首氓宫是未央。宛马徒闻疲苜蓿，冽泉今见浸苞稂。但知臣节风霜苦，岂计勋名日月光？世道升沉皆有数，从他耳食史臣荒。
东郊晚步用罗季作先辈韵
作者：王琅
朝代：明

晚年无好步，出郭祇心伤。行陌多蒿草，高原无白杨。一沟通剑水，百道折循梁。东望愁云切，谁怜麦饭香。
冬夜月色明皎与诸子宿雷峰祝天和尚
作者：王琅
朝代：明

半壁飞花照佛灯，石幢不动自崚嶒。松檐百尺浑巢鹤，竹榻一庭惊定僧。如此山川常欲睡，故将心目夜重登。明朝荐取无言偈，香雪蒙头答未能。
初秋雷峰待月同妙峰上人赋
作者：王琅
朝代：明

凉飔发朝爽，薄吹出林皋。已喜谢烦暑，能忘悲逝滔。息机随白发，住世有青袍。莫负碧岑上，迟迟秋月高。
唐宫
作者：王琅
朝代：明

人到虚无缥缈难，信知天上远人间。渔阳日暮催鼙鼓，谁上蓬莱海上山。
喜刘长孺婿上书北还
作者：王琅
朝代：明

投荒去国身何寄，乱世还家意亦欢。秋尽秋来人独记，天南天北泪重看。归心马首燕云立，壮志龙文粤水寒。头白有人惭献纳，溪边聊为伴鱼竿。
喜天和尚自诃林解夏掩关雷峰
作者：王琅
朝代：明

迢迢海阔烽烟远，虞苑深秋一棹还。手拂寒云归野径，窗开明月认前山。孤峰扫榻藏高影，万木横桥断俗閒。池上风幡翻论后，满庭黄叶掩荆关。
宋宫
作者：王琅
朝代：明

春风初散月朦胧，天上人间此夜同。十二玉楼春不锁，妒人何必尽深宫。
寄平湖陆予绵
作者：王琅
朝代：明

岭云随雁几重过，久客南归思若何。湖口有山寻鹿侣，粤江无路托鱼蓑。新亭倚醉人何老，旧馆啼鸦梦转多。莫向江南赋牢落，子山年幸未蹉跎。
将游吴留别社中诸子
作者：王琅
朝代：明

十年风雨几凄其，剩得秋添两鬓丝。青草未捐南去泪，白云频订北归期。山高落日行人小，水尽长天过客迟。回首自知庭藓合，乱蝉衰木为谁思。
旅吟
作者：王琅
朝代：明

缺月晓犹上，晨光秋色微。疏林风自扫，废驿雀频飞。微霜沾客鬓，乱叶点山衣。今夕旗亭酒，谁与对落晖。
旋庵上人指度东岭望海有感
作者：王琅
朝代：明

林寂秋烟迥，潮回落日悬。乍寒山气敛，未雨水云连。击楫思浮海，行吟欲问天。不堪逢世难，惆怅对前川。
海云院会送侯月鹭奉母太君榇归葬雒阳
作者：王琅
朝代：明

士龙入雒君还雒，元直从亲君丧亲。挥泪渡河寻旧土，去家探岳寄閒身。风悲木杪天无色，夜到山中梦有人。若到夷门封植后，定将东海谢西秦。
登楼北望忆黎美周朱叔子
作者：王琅
朝代：明

登楼酌酒不成欢，城角宵哀百感攒。江月岂堪频北照，岭云谁复向南看。归猿立树啼穷泽，落雁冲寒咽古滩。何处悲歌同日暮，西风愁入路漫漫。
秦宫
作者：王琅
朝代：明

大药难归海上船，沙丘龙寝已长年。如今岛里藏元屑，留得君王几度仙。
草堂村探梅
作者：王琅
朝代：明

家住寒塘竹里东，小桥斜立度春风。水光晓荡玉颜净，香影宵沉月梦通。归卧晚湖情已冷，独寻村舍兴何穷。崚嶒高韵谁能托，石室泠泠按古桐。流落荒原莫怨嗟，空山无恙自横斜。春光到眼谁争艳，香气临风意独遐。曲涧远迷陶令赋，白头长恨楚臣些。东风莫羡松枝老，荣落天南已有涯。
草堂村探梅·其一
作者：王琅
朝代：明

家住寒塘竹里东，小桥斜立度春风。水光晓荡玉颜净，香影宵沉月梦通。归卧晚湖情已冷，独寻村舍兴何穷。崚嶒高韵谁能托，石室泠泠按古桐。
草堂村探梅·其二
作者：王琅
朝代：明

流落荒原莫怨嗟，空山无恙自横斜。春光到眼谁争艳，香气临风意独遐。曲涧远迷陶令赋，白头长恨楚臣些。东风莫羡松枝老，荣落天南已有涯。
送侯若孩还洛中
作者：王琅
朝代：明

千山猿叫怆离魂，一水轻帆别古墩。濒海几年随泪渡，愁怀千古向谁论。晋文土食终还国，无忌从君旧感恩。此去落花寒食候，不须惆怅老夷门。
陈宫
作者：王琅
朝代：明

结绮临春夜夜明，望仙长使挟倾城。歌残璧月听环佩，不必投签入梦惊。
魏宫
作者：王琅
朝代：明

邺里春深不耐看，袜罗尘暗落花冠。陈王早向江头赋，解佩应无到五官。
鸡笼积雪
作者：王琅
朝代：明

雪压重关冷，江天俨一新。乍疑冰世界，顿改玉精神。瘠壤皆生色，空山不染尘。寒光如可借，书幌历冬春。
即事
作者：王琏
朝代：明

韩彭不见几，范张归计早。问我基生涯，耕读村居好。
思乡
作者：王琏
朝代：明

汗漫江湖二十年，故园松竹尚依然。黄鸡绿酒林泉下，沉李浮瓜风月前。满尺锦鳞堪作鲙，出篱龙笋可供筵。畲田胜地石陂角，何日休官扫石眠。
村居
作者：王琏
朝代：明

嫁女昏男不当村，竹篱茅舍绕溪门。邻翁社酒频相过，醉倒田家老瓦盆。
石屋
作者：王琏
朝代：明

凿石甃圜庵，结构因岩谷。危梁琢坚珉，湿楚裁寒玉。梵相终无坏，明灯自相续。掘断青山根，白云常在屋。
亭山
作者：王琥
朝代：明
体裁：诗

如盖亭亭矗镜心，澹蒸浓发变晴阴。
势凌万仞云霞表，地锁千峰紫翠深。
无忌旧亭基已没，野翁高躅客重寻。
郡城楼阁瞻来近，风角霜钟送曙音。
登狼山
作者：王琥
朝代：明
体裁：七言律诗

远客悠悠无住心，偶来此地一登临。山连北固回江汉，潮落东溟送古今。烈火天遗孤塔迥，断云日转半山阴。兵戈莫问当年事，碧草黄沙骨未沉。
圆通寺和石壁韵
作者：王琦
朝代：明
体裁：五言律诗

峻岭峙山阴，龙江带郭临。晴峰来野色，秋日澹尘心。爱石搜荒径，摩岩续旧吟。天风惊殿角，别是一清音。
九日登花马池城
作者：王琼
朝代：明

白池青草古盐州，倚啸高城豁望眸。河朔毡庐千里迥，泾原旌节隔年留。辕门菊酒生豪兴，雁塞风云惬壮游。诸将至今多卫霍，伫看露布上龙楼。
九日登长城关楼
作者：王琼
朝代：明

危楼百尺跨长城，雉堞秋高气肃清。绝塞平川开堑垒，排空斥堠扬旗旌。已闻胡出河南境，不用兵屯细柳营。极喜御戎全上策，倚栏长啸晚烟横。
黄河秋月
作者：王琼
朝代：明
体裁：七言律诗

泉脉流来绕故城，冷涵秋气逼人清。金波净漾冰轮皎，玉液寒澄宝鉴明。海客遗珠空有泪，湘娥解佩竟无情。临流欲扣冯夷府，试问苍虬睡可醒。
上巳日山中社会
作者：王瑛
朝代：明

良游修禊日，一扣鹤边扉。诗入岩花老，盘收石蕨肥。午钟松响杂，春服草花依。不倦芳盟续，宁教乐事稀。
任丘道中寓目
作者：王瑛
朝代：明

万山秋色送行鞯，高树云生欲暮天。可是河头渔艇出，鹭鸶惊起水西田。
复碧山吟社志喜
作者：王瑛
朝代：明

萧条岩构二泉南，腊履重来径自谙。共惜诗坛吟独冷，且登草阁酒同酣。山灵玄想烦挥麈，故老遗踪废讨探。释子尚能谈往事，跏趺日坐石边龛。
来月楼试竹茶炉和韵
作者：王瑛
朝代：明

楼在空中月在濠，茗炉小试欲生涛。火兼文武功非易，香泻漪澜品亦高。六椀通灵容我共，一尊低唱任渠豪。乘风便为苍生念，何日颠崖命可逃。
谒凤山公生祠二首
作者：王瑛
朝代：明

沙雾当年收乱略，乾坤此地著公祠。寒城诵德流风近，秋路驱尘驻马迟。草际砰含河洛润，天中目送凤凰仪。崇楣未展遗思剧，揽辔高云愧独知。黑山东下水如潮，晓傍祠门绾玉镳。野老尚能陈往事，秋襟何啻挹奇标。河丘勋迹晴空丽，洛社耆英故国遥。秀野囗中神注里，欲凭江雁寓芳谣。
谒凤山公生祠二首·其一
作者：王瑛
朝代：明

沙雾当年收乱略，乾坤此地著公祠。寒城诵德流风近，秋路驱尘驻马迟。草际砰含河洛润，天中目送凤凰仪。崇楣未展遗思剧，揽辔高云愧独知。
谒凤山公生祠二首·其二
作者：王瑛
朝代：明

黑山东下水如潮，晓傍祠门绾玉镳。野老尚能陈往事，秋襟何啻挹奇标。河丘勋迹晴空丽，洛社耆英故国遥。秀野囗中神注里，欲凭江雁寓芳谣。
春闺词
作者：王瑞
朝代：明

十二阑干绕玉楼，珠帘垂影控金钩。多情最是梁间燕，泥软花香去复留。
寄题岘山寺
作者：王瓒
朝代：明
体裁：五言律诗

岘山千古寺，高枕碧山阳。说法天花乱，参禅毳衲香。柳风莺送韵，松露鹤沾裳。拟去山中老，山中日月长。
清溪钓矶
作者：王瓒
朝代：明

散诞滩头伴石矶，闲云流水正相依。夜来坐上东山月，钓得鲈鱼入馔肥。钓得红鳞个个鲜，妻儿倒瓮醉灯前。人生有趣心长乐，不羡王侯食万钱。檐挂烟蓑带月还，沧浪歌彻水云间。时常淡饭寒鲈馔，荣辱无关梦亦安。
清溪钓矶·其一
作者：王瓒
朝代：明

散诞滩头伴石矶，闲云流水正相依。夜来坐上东山月，钓得鲈鱼入馔肥。
清溪钓矶·其三
作者：王瓒
朝代：明

檐挂烟蓑带月还，沧浪歌彻水云间。时常淡饭寒鲈馔，荣辱无关梦亦安。
清溪钓矶·其二
作者：王瓒
朝代：明

钓得红鳞个个鲜，妻儿倒瓮醉灯前。人生有趣心长乐，不羡王侯食万钱。
游仙岩寺
作者：王瓒
朝代：明
体裁：五言律诗

清兴渺何许，登山极上层。境幽无俗客，寺古有高僧。翠霭屯林末，流泉溅石棱。探奇归去晚，梅干执为灯。
题烂柯山
作者：王瓒
朝代：明
体裁：七言绝句

不逢仙子敲棋局，犹见樵夫上翠微。曲径巉岩龙骨转，寥天空阔鹤群飞。
初冬客怀
作者：王留
朝代：明
体裁：七言律诗

傍涧诛茅十亩宫，主人閒即往山中。药苗饱雨分畦绿，枫叶酣霜合坞红。半夜樵歌寒趁月，六时僧磬响因风。如今徒倚都门望，冻草僵沙是处同。
初冬客怀
作者：王留
朝代：明

傍涧诛茅十亩宫，主人闲即往山中。
药苗饱雨分畦绿，枫叶酣霜合坞红。
半夜樵歌寒趁月，六时僧磬响因风。
如今徙倚都门望，冻草僵沙是处同。
淮北道中
作者：王留
朝代：明
体裁：七言律诗

沙滩高下浴凫鹥，新出菰蒲绿未齐。移橘过淮应化枳，种杨当路半生稊。船头鼓角频逢驿，河上金钱浪筑堤。醉后无端千里梦，直随明月到深闺。
玉河桥同张宾王诸子送张韫之出塞
作者：王留
朝代：明

御苑疏杨绿浅深，酒酣方尔作长吟。
塞鸿将入有寒气，边马欲归多苦心。
巾帼将军文士习，蝥弧子弟虏人音。
长安日色连朝淡，那得关山午不阴。
简刘二若生
作者：王留
朝代：明

面交终日自为群，同在长安晚识君。
消散名心真沃雪，轻狂痴梦假行云。
洁杯剧饮因花醉，角枕微寒与妓分。
不是夜深私语密，遥天新雁岂堪闻。
访太乙村居
作者：王留
朝代：明
体裁：五言律诗

篱壁皆香气，寒梅深复深。预愁花落后，门径亦难寻。春雨又将至，暮山俱已阴。别时闻谷响，应和主人吟。
送刘大其奇归豫章约予同行不果
作者：王留
朝代：明

留滞空怜客计穷，舟行未必与君同。
汀芦正密喜新雁，田草将衰愁乱虫。
独夜有怀翻避月，长年无力但需风。
遥知诗句偶成处，多在小村灯火中。
送吕巨源明府之上海令予尝同事棘闱
作者：王留
朝代：明

严寒难怪马身僵，候令披衣敢避霜。
驿舍孤灯强半黑，村园残叶不多黄。
海鱼来往乘潮汐，巢鸟高低识雨旸。
到日好凭官阁望，飓风吹过疾帆樯。
送费元朗下第归槜李
作者：王留
朝代：明

沦落虽然惯，羁愁一倍新。
欲忘难遣事，但较不归人。
冻水藏河面，干沙拥树身。
酒家经渐熟，应笑往来频。
长安秋草篇
作者：王留
朝代：明
体裁：古风

春光一夜到皇都，细草茸茸茁九衢。绿作酒茵花底布，青为舞席树边铺。才发园林又篱落，已遍郊墟及城郭。微寒微煖日融融，不雨不晴烟漠漠。别有轻风拂面来，似教著意一时栽。初生墙角那输柳，渐长阶前不辨苔。初生渐长春无赖，颜色虽同异根蒂。已效虞兮号美人，还随郑氏名书带。从他曲径与平堤，百里春城一望齐。衬将乳燕呢喃舌，染向名驹蹀躞蹄。长长短短纷如许，何处冶游无笑语。醉时枕藉任王孙，斗处追寻怜士女。水边林下偶潜窥，正在名园逐队嬉。罗袖低笼藏不见，翠钿轻落隐难知。风来枝叶交相亚，亦有幽花自开谢。根软偏宜蹴鞠场，茎柔不耐鞦韆架。别生一种深宫里，宫树宫云贵相比。内庭尝映小娥裙，驰道曾承至尊履。更有春期暗里潜，和泥印出凤鞋尖。行云祇恐朝将化，多露宁愁夜欲沾。一春将尽封姨恶，草头红日浑如错。已当二月三月馀，渐见桃花李花落。落花无数随泥淖，时过难于草相较。蝶翅初依帘幕间，蛙声偏向池塘闹。长夏犹然好时节，一到凉天有分别。才经秋雨便离披，更入秋风易销折。秋雨秋风打复吹，秋风萧索一庭悲。江州司马衫都湿，金谷姬人发乍披。轻云蔽天寒意动，遂有微霜忍相送。泥深张径昼无人，水落谢池宵不梦。道傍篱下总葳蕤，欲直还欹力不支。恍类名花初睡后，祇疑弱柳乍眠时。如绵似雪苔相衬，半死全枯有谁认。飒飒无缘入纤手，萧萧祇合随衰鬓。背霜几种人留得，憔悴无过迟顷刻。腐时不若化流萤，死后可怜同促织。纷纷傍岸复临流，客到寒郊不肯留。拾翠已忘前度乐，踏青谁记昔时游。远目何堪立高垄，但有枯荄目前壅。青处难寻学士湖，白边错认明妃冢。此时豪华游猎客，蹂躏何曾少怜惜。犬鹰空说有精神，狐兔自然无窟宅。莫怪山童不管取，天心摧折人无主。鸟从雪下啄还悲，犊过霜前啮尤苦。北风射人寒益峭，漫向空原恋残照。斧斤但许给山樵，烟火只堪供野烧。独有天涯作羁旅，几回欲削还延伫。忍教落叶无栖泊，任取飞蓬多伴侣。也知人世自无情，此草虽枯旋复荣。待得春风吹到处，丛丛重向日边生。
长安秋草篇（小引）
作者：王留
朝代：明

吴市畸人，燕都逐客，南冠寄食，西第佣书。
已伤飒飒三秋，更苦奄奄一病。
繁华耀日，难依桃李之荣；乱叶吟风，空逐梗萍之困。
睹兹衰草，倍触羁怀。
爰托篇章，聊鸣感愤。
春光一夜到皇都，细草茸葺茁九衢。
绿作酒茵花底布，青为舞席树边铺。
才发园林又离落，已遍郊墟及城郭。
微寒微暖日融融，不雨不晴烟漠漠。
别有轻风拂面来，似教著意一时栽。
初生墙角那输柳，渐长阶前不辨苔。
初生渐长春亡赖，颜色虽同异根蒂。
已效虞兮号美人，还随郑氏名书带。
从他曲径与平堤，百里春城一望齐。
衬将乳燕呢喃舌，染向名驹蹀躞蹄。
长长短短纷如许，何处冶游无笑语。
醉时藉枕任王孙，斗处追寻怜士女。
水边林下偶潜窥，正在名园逐队嬉。
罗袖低笼藏不见，翠钿轻落隐难知。
风来枝叶交相亚，亦有幽花自开谢。
根软偏宜踘蹴场，茎柔不耐秋千架。
别生一种深宫里，宫树宫云贵相比。
内庭尝映小娥裙，驰道曾承至尊履。
更有春期暗里潜，和泥印出凤鞋尖。
行云只恐朝将化，多露宁愁夜欲沾。
一春将尽封姨恶，草头红日浑如错。
已当二月三月余，渐见桃花李花落。
落花无数随泥淖，时过难干草相较。
蝶翅初依帘幂间，蛙声偏向池塘闹。
长夏犹然好时节，一到凉天有分别。
才经秋雨便离披，更入秋风易销折。
秋雨秋风打复吹，秋风萧索一庭悲。
江州司马衫都湿，金谷姬人发乍披。
轻云蔽天寒意动，遂有微霜忍相送。
泥深张径昼无人，水落谢池宵不梦。
道傍篱下总葳蕤，欲直还欹力不支。
恍类名花初睡后，只疑弱柳乍眠时。
如绵似雪苔相衬，半死全枯有谁认。
飒飒无缘入纤手，萧萧祗合随衰鬓。
背霜几种人留得，憔悴无过迟顷刻。
腐时不若化流萤，死后可怜同促织。
纷纷傍岸复临流，客到寒郊不肯留。
拾翠已忘前度乐，踏青谁记昔时游。
远目何堪立高垄，但有枯荄目前壅。
青处难寻学士湖，白边错认明妃冢。
此时豪华游猎客，蹂躏何曾少怜惜。
犬鹰空说有精神，狐兔自然无窟宅。
莫怪山童不管取，天心催折人无主。
鸟从雪下啄还悲，犊过霜前啮尤苦。
北风射人寒益峭，漫向空原恋残照。
斧斤但许给山樵，烟火只堪供野烧。
独有天涯作羁旅，几回欲削还延伫。
忍教落叶无栖泊，任取飞蓬多伴侣。
也知人世自无情，此草虽枯旋复荣。
待得春风吹到处，丛丛重向日边生。
减字木兰花·春晓
作者：王畿
朝代：明

轻云初晓，金鸭微醺香篆小。春睡模糊，昨夜邀欢入梦无。远山描就，移步香阶花影瘦。悄倚阑干，试着宫罗尚带寒。
同梁汾谒泾阳先生祠坐二泉亭竟日
作者：王畿
朝代：明

一艇溪回带雨轻，断崖千仞入云平。丹枫石壁先祠古，黄叶山椒野史成。携茗漫尝新汲水，摩碑为检旧题名。偶谈遗事还增感，坐对寒岩别有情。
和良知诗
作者：王畿
朝代：明
体裁：七言绝句

古来学易有宣尼，读罢韦编更不迷。两画乾坤无一字，纷纷著象转增疑。
太保墩
作者：王畿
朝代：明

孤屿潆洄古堞东，溪山胜处着神丛。春浓游屐迷苍雾，月黑渔舟上晚荭。千载国殇存社鼓，百年劳吏听晨钟。于今谁识城乌夜，羌笛横吹击柝中。
寄顾景范用山来韵
作者：王畿
朝代：明

多才未许即长闲，岁月消除笔墨间。题尽兴亡悲楚汉，阅残风物对江山。萧斋夜雨成灰劫，绝塞春芜老闭关。时少英雄成竖子，披图欲使泪痕斑。
山房早起用阳明先生韵
作者：王畿
朝代：明
体裁：五言律诗

睡起乘朝气，翛然步远沙。白云千嶂静，流水一溪斜。幽意随林鸟，浮名付槿花。山厨作清供，一味赵州茶。
游径山
作者：王畿
朝代：明
体裁：七言律诗

高登喜雨坐僧楼，共话茶杯意更幽。万丈龙潭飞瀑倒，五峰鹤树湿云收。碑含御制侵苔碧，径启昙花拂曙秋。还拟凌霄好风月，海门东望大江流。
游石堂庵次白玉蟾旧韵
作者：王畿
朝代：明
体裁：七言绝句

扁舟泊向九溪湾，青壁迢迢过石关。可是王猷馀兴在，隔林啼鸟下秋山。
登西天目
作者：王畿
朝代：明
体裁：五言绝句

早起登山去，芒鞋结束牢。但令双足健，不怕万峰高。
答王生问学
作者：王畿
朝代：明
体裁：七言律诗

龟载神书马负图，直从易简示工夫。人心有感由来寂，造化无形若个模。影响只今千句少，羲皇而上片言无。好将知见都捐去，太极图中玩太初。
送嵇漪园之黔蜀
作者：王畿
朝代：明

江头杨柳草芊芊，何事临岐更茫然。匹马短衣愁去路，高堂老母望归年。荒鸡频破沧江梦，鼙鼓犹惊紫塞天。漫把文章论巴蜀，乌蛮落照夜郎烟。
陈同甫舟中燕集次卓小仙韵
作者：王畿
朝代：明
体裁：五言绝句

春风双眼开，落日孤帆去。相对默无言，悠悠渺云树。
题丘林梅月
作者：王登贤
朝代：明

林畔索寒梅，天边弄明月。月映梅稍白，清味可谁啜。
下卫河忆前行诸公
作者：王直
朝代：明
体裁：古风

移舟下前浦，风急卫河深。极目旷千里，悠悠西日沈。永怀《白雪》唱，自和《沧浪》吟。烟波何处泊？徘徊劳寸心。
下铜塘口
作者：王直
朝代：明
体裁：古风

泛舟铜塘口，截出樟树镇。江回水百折，风雨一何盛。望望洲渚长，迢迢入烟暝。牛羊被阡陌，桃李纷相映。人家依古树，寂寞柴门静。徘徊念乡邑，山川逾辽夐。谁谓行路难，棹歌满清听。
书所见
作者：王直
朝代：明

杨柳妖饶湖水满，芙蓉初发茎犹短。小娃打桨并船归，惊起鸳鸯相背飞。
发仪真道中登岸延览因忆前行
作者：王直
朝代：明

舟行苦邅回，登岸旷心目。天清浮云卷，野秀新雨足。澶漫众流会，杳霭群山绿。风暄花意乱，日暖莺声续。却忆同心人，无由踵前躅。
同邹侍讲诸公游长春宫故址四首
作者：王直
朝代：明

端居文墨暇，郊原风景融。爰与众君子，游眺出崇墉。崎岖清涧阻，逶迤幽径通。靡靡众草绿，茸茸杂花红。稍穷林野趣，遂造羽人宫。鸾笙绝遗响，飙轮不可逢。颓址剥文础，阴廊落绮栊。因悲昔时士，翘首希方蓬。昔云有仙人，炼液谢浮埃。一感当时王，翻然为之来。深沉珠贝宫，照曜金银台。群仙时往还，共酌流霞杯。一朝乘化去，遗骨付寒灰。旧径没行迹，空坛生绿苔。冥冥汗漫游，逝者何时回？兴怀忽长啸，天风振蓬莱。飘飘上崇冈，游目眺西山。高山丽晴景，超然神虑闲。群峰竞奔峭，历历纷上干。西连雁门阻，东瞰沧海湾。信哉天地灵，万古开险艰。兴言展良游，缅邈不可扳。但看芙蓉色，隐映青云间。灵踪良可感，览胜自忘还。迅飙余霭收，宿雨众流溃。郁郁高原树，好鸟鸣相对。农家喜暄节，荷锄理荒秽。昔者鸾鹤居，今为阡陌会。池荷新叶小，园柳飞花碎。霞明清川曲，云度远天外。景物良可怀，风咏夙所爱。瀛海浩无垠，沧洲竟安在？
同邹侍讲诸公游长春宫故址四首·其一
作者：王直
朝代：明

端居文墨暇，郊原风景融。爰与众君子，游眺出崇墉。崎岖清涧阻，逶迤幽径通。靡靡众草绿，茸茸杂花红。稍穷林野趣，遂造羽人宫。鸾笙绝遗响，飙轮不可逢。颓址剥文础，阴廊落绮栊。因悲昔时士，翘首希方蓬。
同邹侍讲诸公游长春宫故址四首·其三
作者：王直
朝代：明

飘飘上崇冈，游目眺西山。高山丽晴景，超然神虑闲。群峰竞奔峭，历历纷上干。西连雁门阻，东瞰沧海湾。信哉天地灵，万古开险艰。兴言展良游，缅邈不可扳。但看芙蓉色，隐映青云间。灵踪良可感，览胜自忘还。
同邹侍讲诸公游长春宫故址四首·其二
作者：王直
朝代：明

昔云有仙人，炼液谢浮埃。一感当时王，翻然为之来。深沉珠贝宫，照曜金银台。群仙时往还，共酌流霞杯。一朝乘化去，遗骨付寒灰。旧径没行迹，空坛生绿苔。冥冥汗漫游，逝者何时回？兴怀忽长啸，天风振蓬莱。
同邹侍讲诸公游长春宫故址四首·其四
作者：王直
朝代：明

迅飙余霭收，宿雨众流溃。郁郁高原树，好鸟鸣相对。农家喜暄节，荷锄理荒秽。昔者鸾鹤居，今为阡陌会。池荷新叶小，园柳飞花碎。霞明清川曲，云度远天外。景物良可怀，风咏夙所爱。瀛海浩无垠，沧洲竟安在？
夜泊
作者：王直
朝代：明
体裁：七言绝句

滩水微茫清见沙，隔河荒草少人家。舟中夜起看北斗，霜露满天山月斜。
大圆通寺
作者：王直
朝代：明
体裁：古风

梵宫何巍巍，下马陟峻坂。山僧肃前道，焚香启重楗。高栋切层霄，飞甍抗崇巘。金碧表奇丽，云霞灿明烜。峥嵘灵鹫峰，突兀给孤苑。地虽占幽夐，谁能申缱绻。嗟哉学佛徒，冥寂究微婉。自非与物遗，徒谓去城远。
大风泊砖河驿
作者：王直
朝代：明

舣棹临孤驿，风霾昼欲昏。疾吹高树偃，怒激浊河翻。失穴鼋鼍恐，倾巢鸟雀喧。居人亦愁畏，深闭小蓬门。
子弟新军屯德州候车驾
作者：王直
朝代：明

平原十里候鸾旌，绕郭新屯十万兵。惯着短衣来小市，常乘骄马过孤城。营前剑舞春风暖，帐下酣歌夜月明。自是太平无战斗，少年何处可横行。
帝京篇四首赠钟中书子勤
作者：王直
朝代：明

绣殿宜晴日，彤楼切太虚。卿云连复道，颢气护宸居。建凤黄金榜，疏龙白玉除。仙蓂乘月吐，浑契史臣书。曙阙严钟启，宵衣促漏催。云移宫扇彻，风度御香来。剑履群公侍，簪裾万国陪。小臣瞻盛美，稽首颂康哉。豫游闻夏谚，巡守协虞风。省敛三农喜，趋朝五瑞同。星文俱拱北，川水尽朝东。独有纶闱客，偏承雨露浓。再命归鸾掖，重游集凤池。黄缣存故墨，紫诰布新词。开閤凉风入，挥毫瑞液滋。苍苍鸡树老，还对万年枝。
帝京篇四首赠钟中书子勤·其一
作者：王直
朝代：明

绣殿宜晴日，彤楼切太虚。卿云连复道，颢气护宸居。建凤黄金榜，疏龙白玉除。仙蓂乘月吐，浑契史臣书。
帝京篇四首赠钟中书子勤·其三
作者：王直
朝代：明

豫游闻夏谚，巡守协虞风。省敛三农喜，趋朝五瑞同。星文俱拱北，川水尽朝东。独有纶闱客，偏承雨露浓。
帝京篇四首赠钟中书子勤·其二
作者：王直
朝代：明

曙阙严钟启，宵衣促漏催。云移宫扇彻，风度御香来。剑履群公侍，簪裾万国陪。小臣瞻盛美，稽首颂康哉。
帝京篇四首赠钟中书子勤·其四
作者：王直
朝代：明

再命归鸾掖，重游集凤池。黄缣存故墨，紫诰布新词。开閤凉风入，挥毫瑞液滋。苍苍鸡树老，还对万年枝。
得兄行敏书知在临清将北上
作者：王直
朝代：明
体裁：五言律诗

岭外三年别，天涯万里回。书从今日到，船向几时开。落日关山远，清秋鸿雁来。重阳看渐近，同醉菊花杯。
景陵挽歌二首
作者：王直
朝代：明

苦雾缠丹旐，阴云拥翠旗。山川皆敛色，草木亦含悲。雨泣千官送，风号万国随。萧萧笳吹发，不似奏韶时。灵御陪仁考，仙游侍太宗。珠丘连翠殿，玉匣掞玄宫。海宇扳号切，天庭陟降同。遥知六龙驾，长度五云中。
景陵挽歌二首·其一
作者：王直
朝代：明

苦雾缠丹旐，阴云拥翠旗。山川皆敛色，草木亦含悲。雨泣千官送，风号万国随。萧萧笳吹发，不似奏韶时。
景陵挽歌二首·其二
作者：王直
朝代：明

灵御陪仁考，仙游侍太宗。珠丘连翠殿，玉匣掞玄宫。海宇扳号切，天庭陟降同。遥知六龙驾，长度五云中。
月下对酒
作者：王直
朝代：明
体裁：五言律诗

万里浮云尽，孤城画角残。月从今夜满，人在异乡看。隐隐关山远，凄凄风露寒。客愁难为减，应赖酒杯宽。
杏园雅集诗
作者：王直
朝代：明
体裁：四言诗

穆穆春阳，杏华既繁。爰与君子，乐此中园。鸣鸟在上，芳草在下。惠风徐来，心焉孔豫。岂无旨酒，亦有嘉淆。载劝载酬，以永今朝。时之和矣，物亦遂只。天子万年，德音不已。
村居
作者：王直
朝代：明

古岸轻烟外，深林夕照边。疏篱孤径窈，茅屋数家连。花暝流莺歇，莎平乳犊眠。桑麻青满眼，幽思颇相牵。
浪淘沙令
作者：王直
朝代：明

风暖翠烟飘，残雪都消。游丝百尺堕晴霄。可惜春光容易过，又近花朝。驱马第三桥，芳意萧条。竹林浑未放夭桃。瘦尽城南千树柳，不似宫腰。
游万岁山诗
作者：王直
朝代：明
体裁：七言律诗

路过龙池得胜游，长桥中断却容舟。三门窍窕烟霞迥，万石空嵌洞壑幽。艮岳云昏疑带雨，康千松老不知秋。重来最喜蒙恩泽，绝胜骖鸾访十洲。
玉泉
作者：王直
朝代：明
体裁：七言律诗

山下流泉似玉虹，清泠不与众泉同。地连琼岛瀛州近，源与蓬莱翠水通。出涧晓光斜映月，入湖春浪细含风。迢迢终见归沧海，万物皆资润泽功。
秋江独钓图
作者：王直
朝代：明
体裁：古风

蒹葭淅沥秋雨霜，明月照水天苍茫。扁舟静夜溯空阔，惊起沙边鸥鹭行。钓车不用置在傍，此心宁羡鲤与鲂。扣舷独往歌沧浪，歌声激烈增慨慷，山中之人遥相望。
端午忆去年从幸东苑锡宴
作者：王直
朝代：明

千门晴日散祥烟，东苑宸游忆去年。玉辇乍移双阙外，彩球低度百花前。云开山色浮仙仗，风送莺声绕御筵。今日独醒还北望，何时重咏《柏梁》篇。
端午日观打球射柳应制
作者：王直
朝代：明

玉勒千金马，雕文七宝球。鞚飞惊电掣，仗奋觉星流。欻过成三捷，欢传第一筹。庆云随逸足，缭绕殿东头。杨柳绿含滋，雕弓纵射时。向风飞白羽，和露折青丝。辇路晴光动，旌门午漏迟。营前挝鼓急，捷报万人知。
端午日观打球射柳应制·其一
作者：王直
朝代：明

玉勒千金马，雕文七宝球。鞚飞惊电掣，仗奋觉星流。欻过成三捷，欢传第一筹。庆云随逸足，缭绕殿东头。
端午日观打球射柳应制·其二
作者：王直
朝代：明

杨柳绿含滋，雕弓纵射时。向风飞白羽，和露折青丝。辇路晴光动，旌门午漏迟。营前挝鼓急，捷报万人知。
艳歌行
作者：王直
朝代：明
体裁：乐府曲辞

翩翩春归雁，秋至复来翔。如何远游子，兄弟各异方。山川何迢迢，参辰夜相望。寒风日以厉，零露结为霜。空林静无人，但见明月光。徘徊不能寐，徙倚临中堂。眷彼南飞翼，故乡安可忘。
西南夷以麒麟狮子诸物来献有旨赐观退而赋此以进
作者：王直
朝代：明
体裁：古风

圣皇端拱如尧羲，深仁大德均华夷。昆虫草木各生遂，四方万国皆恬嬉。西南夷在荒服外，自昔穷处天一涯。只今感德争贡献，梯山航海来京师。麒麟当前旅庭实，天朝上瑞安敢私。麇身牛尾啼类马，有角不觚称仁慈。回翔中庭鸣应律，从以额额黄金狮。雄姿猛气乃柔伏，蒙茸颔下舒髯须。红缨锦带巧萦络，左顾右盼鲜飙吹。庞然福禄从古稀，进退驯扰不受羁。黑章白质相间错，晴日正照光陆离。神羊巨尾凝玉脂，彩轮舆曳参追随。马哈毛质亦甚奇，两角觓曲垂半规。矫矫弥猴霜雪资，下视赤豹憎黄罴。祥乌皓彩夺人目，振翮还欲搏朝曦。驼鸡七尺好羽仪，饮啄不羡山梁雌。玄裳缟袂貌闲暇，警晓曾上蟠桃枝。纷纭前后若布喜，共逐麟趾登彤墀。天门大开五色怡，庆云烨烨垂九芝。千官趋朝俨在列，鸣环曳佩纷逶迤。欢呼拜舞颂明主，若此嘉祥天所为。《周南》想像托赋咏，岂若亲见当盛时。皇图圣寿同天地，弥忆万岁畏如斯。小臣作歌愧荒陋，黾勉上继唐虞诗。
西湖
作者：王直
朝代：明

玉泉东汇浸平沙，八月芙蓉尚有花。曲岛下通鲛女室，晴波深映梵王家。常时凫雁闻清呗，旧日鱼龙识翠华。堤下连云粳稻熟，江南风物未宜夸。
谢庭循自画秋景
作者：王直
朝代：明
体裁：古风

洞庭八月秋风早，杨柳蒹葭渐应老。柳下茅堂远市廛，寂寞閒门对幽岛。居人无事不出门，林深地僻如荒村。门前道上车马绝，过雨苍茫空藓痕。江清水落沙石出，水底浑疑见鲛室。鹭鸶鸂鶒皆有情，啑喋喧呼乱晴日。我家故业连沧洲，赣水文溪绕舍流。图中景物浑相似，见之令我增离忧。君今善画得供御，下笔纵横有神助。何时为扫寰瀛图，一叶淩波向南去。
赐游西苑诗·其一
作者：王直
朝代：明
体裁：七言律诗

圆殿巍巍近紫薇，宸游常得奉慈闱。丹楹仰见神龙绕，绣栱还看彩凤飞。一统皇图天广大，万年圣德日光辉。比隆惟有唐虞盛，此外应知似者稀。
赐游西苑诗·其三
作者：王直
朝代：明
体裁：七言律诗

万岁仙山玉叠成，禦池千顷镜光平。浑疑弱水通三岛，还似昆仑接五城。绣羽锦鳞春意满，瑶林琪树午阴清。灵台灵沼传周《雅》，此日讴歌颂圣明。
赐游西苑诗·其二
作者：王直
朝代：明
体裁：七言律诗

绮构凭高倚北宸，洞门斜转上嶙峋。金铺宏敞宁知暑，青琐虚明不受尘。仙卉花开腾凤彩，古松枝偃露龙鳞。台前池水涵空阔，散作恩波四海均。
赐游西苑诗·其四
作者：王直
朝代：明
体裁：七言律诗

诏许观游到九霄，玳筵赐宴接金貂。玉壶美酒葡萄溢，宝鼎珍淆芍药调。翠柳低垂浑解舞，黄鹏婉啭似闻《韶》。愚臣何幸蒙恩泽，愿效涓埃答圣朝。
过曲江
作者：王直
朝代：明

稍稍沧江曲，亭亭日向低。舟人方利涉，客子未安栖。度鸟冲山带，飞凫踏水梯。引杯观物性，不惜醉如泥。
送陈郎中子鲁再使西域
作者：王直
朝代：明

翩翩旌旆出皇州，瀚海昆仑是昔游。塞外风云随使节，天涯霜雪敝征裘。还家不论千金橐，佩印须为万里侯。想见蕃夷归圣德，自西河水亦东流。
邻有戍将未归观其家人寄书为述所怀
作者：王直
朝代：明

十年征战度天山，寂寞空闺独掩关。鸿雁书回何日到，犬羊巢尽几时还。窗前花落青春晚，户外莺啼白昼闲。为语封侯须及早，风尘容易鬓毛斑。
雨
作者：王直
朝代：明
体裁：五言律诗

野迥云容黑，汀长雨气寒。春随花片减，愁向酒杯宽。乱水通流急，孤舟逆上难。白鸥浑自得，来往任风湍。
雪
作者：王直
朝代：明
体裁：五言律诗

大雪下龙墀，蓬莱曙色移。光通九华殿，花满万年枝。赋拟梁园作，歌怜郢曲词。西山临魏阙，相对玉参差。
题夏圭风雪江村图
作者：王直
朝代：明
体裁：古风

江天漫漫云气黑，江风萧萧雪花白。荒村古道人迹稀，惆怅津头远行客。黄芦低折沙草平，遥望不见长安城。蹇驴凌兢缩如猬，鞭驱还欲西南征。四山溟濛日应晚，辛苦羸僮未遑饭。深林归鸟栖已定，茅屋人家去犹远。吁嗟乎夏圭之笔淩范㝟，满堂凛凛生昼寒。卷帘看罢重叹息，岁晏高歌行路难。
题天池石壁图
作者：王直
朝代：明
体裁：古风

石壁淩苍苍，天池在其上。层峦郁巃嵷，积水浩奔放。飞流且百仞，峻拔非一状。迢迢松下人，雅尚与之抗。披襟涤尘烦，极日喜幽旷。远将胜匡庐，近欲逾雁宕。予意良亦然，临风默惆怅。
题山水画
作者：王直
朝代：明
体裁：古风

冥冥芳树春，杳杳青山曙。幽人载酒行，耽此静中趣。还拟问渔舟，深入花源去。
题山水赠杨熙节
作者：王直
朝代：明

郭纯永嘉人，善画自畴昔。兴来展豪素，满眼绚金碧。永乐年中独擅场，拜官得在内作坊。时时承诏恣点染，九重出入生辉光。洪熙改元初，进位閤门使。常言酒后妙入神，倾倒壶觞不知醉。供御之外颇自珍，一笔岂肯轻与人。忽持此幅来赠我，令我坐忆江南春。江南何处最奇胜，钱塘西湖谁与并？诸山远近翠若围，艳杏夭桃色相映。桥上行人骏马过，桥边桂揖扬清波。岳王祠下乔木老，林逋宅前芳草多。春光如此佳可赏，远道迢迢心养养。朝回看画悄无言，夜雨寒窗神独往。山阳义士真好奇，平生脱略谁得羁。昨日到京师，秋风露华白。访我小瀛洲，暂作神仙客。飘然复往不可留，拂衣欲向东南游。题诗巷画赠尔去，相思定倚新城楼。
题画
作者：王直
朝代：明
体裁：六言诗

危岑离立千仞，峭石孤撑数寻。风清竹外微暑，日转松间薄阴。天阔最宜远望，亭闲正好长吟。眼前飞瀑如练，更惬幽人素心。
题画
作者：王直
朝代：明

绿树青山带晚霞，树间处处有人家。孤舟最爱沧浪客，得共眠鸥占浅沙。
题范启东秋江捕鱼图
作者：王直
朝代：明
体裁：七言律诗

我家住在澄江上，曾羡渔翁尽日闲。举网得鱼供酩酊，傍岩濯足弄潺湲。芙蓉浦里晚花净，杨柳汀前秋叶斑。此日看图动遐想，鸥波浩荡几时还。
题马
作者：王直
朝代：明

凤臆龙鬐世不多，春风饱食玉山禾。升中自是明时事，岱岳云亭想一过。
驺虞诗
作者：王直
朝代：明
体裁：四言诗

有灵者兽，是曰驺虞。环滁之山，以潜以居。其灵维何，莫之与匹。既玄其文，而白其质。猊首虎躯，尾参于身。一日千里，孰知其神。振振仁厚，不践生草。彼物之生，亦不以饱。维天生之，亦自天成。圣明之世，为祥为祯。维今天子，道德纯至。肫肫皇仁，远迩一视。昭事上帝，曰敬曰诚。孚于下民，皆乐其生。皇天维亲，兆民胥悦。神祗效灵，驺虞乃出。石固之山，荣光烛天。百兽从之，其行跹跹。彤轩文槛，帖然自致。翼以祥飙，献于天子。天开日晶，庆云垂英。百僚欢趋，驺虞在廷。驺虞在廷，实为大瑞。龙马神龟，乃同其类。昔在太宗，文德武功。驺虞之来，颂声沨沨。维今天子，祖武是继。驺虞复来，以昭盛治。穆穆圣明，天眷滋彰。万世之隆，万世之光。小臣作诗，以歌盛美。播之韶钧，垂示无已。
登黄鹤楼识兴
作者：王相
朝代：明
体裁：七言律诗

层楼壁立峙云乡，风景从来属大方。山色四围排剑戟，江流一带奏笙簧。洞庭春暖应无际，鹦鹉才高未足伤。黄鹤仙人知何处，月明千载照壶觞。
题松厓书屋图
作者：王相
朝代：明
体裁：五言绝句

厓松何苍苍，下护幽人屋。夜寒不作声，为让幽人读。
夔府十二名景·武侯阵图
作者：王知人
朝代：明
体裁：七言律诗

无劳樵牧殷勤说，此是当年八阵图。报主不遗生活计，丹忠犹下死工夫。寒流脉脉萦荒碛，苦雨萧萧走夜芦。浩魄不磨英气在，空林婉转乱啼乌。
峡门秋月
作者：王知人
朝代：明
体裁：七言律诗

扁舟晚泊峡门秋，冷月寒山色欲浮。掩映荻花窥石壁，参差枫叶隐飞楼。清猿唤破三生梦，白露重添一段愁。吹彻玉笙银汉曲，乘风八翼到丹丘。
文峰瑞彩
作者：王知人
朝代：明
体裁：七言律诗

赤甲平登瞰白盐，登临又见此峰尖。山川遍览文章妙，造化独能位置兼。有路巉岩通玉宇，无边苍翠挂银蟾。隔江坐对閒衙静，篆袅春宵一放帘。
渔浦澄清
作者：王知人
朝代：明
体裁：七言律诗

采得菱窠满画船，兰桡冲破一溪烟。秋来碧浪容能澹，雨后澄波色倍妍。数尽芙蓉千片瘦，闲来鸥鹭一生眠。江村几处黄昏月，梦里渔歌风外传。
滟滪回澜
作者：王知人
朝代：明
体裁：七言律诗

神禹推承造化功，故留突兀大江中。三更出没鱼龙哭，万里腾奔鼓角雄。湘楚有峰皆向北，巴渝无派不朝东。风风雨雨波涛老，峡口依然倚碧空。
白帝层峦
作者：王知人
朝代：明
体裁：七言律诗

层峦高耸郁嵯峨，粉堞连宵塞马过。霸业鼎成绵汉祚，雄图割据并妖么。唯馀青嶂千年在，剩有白云薄暮多。一带斜阳流水岸，不堪重诵大风歌。
白盐曙色
作者：王知人
朝代：明
体裁：七言律诗

几杵疏钟度远林，鸡声喔喔夜沉沉。诸峰不定氤氲色，三峡依然浩荡深。疑是层霜覆石骨，更怜晓月到天心。推窗梦断江涛急，指点寒空次第吟。
瞿塘凝碧
作者：王知人
朝代：明
体裁：七言律诗

石骨苍苍秋不肥，高岩千丈薜萝衣。花酣滩濑无颜色，猿立黄昏说是非。落落孤怀依梦断，疏疏暮雨傍林飞。苔痕扫破摊书坐，拟对江天理钓矶。
草堂遗韵
作者：王知人
朝代：明
体裁：七言律诗

鼙鼓渔阳势若奔，吞声野老下夔门。青山一带围寒骨，茅屋三椽慰旅魂。邈矣逸怀飘断垒，至今诗色满江村。菜花蛱蝶啼鹃泪，为报春风护绿原。
莲池流芳
作者：王知人
朝代：明
体裁：七言律诗

闻道汉家菡萏池，一本四叶名连枝。状如骈盖承天露，子似元珠饰佩仪。袅袅香风双荡漾，团团佳月两参差。而今百尺峰头上，再睹前贤快所遗。
赤甲晴晖
作者：王知人
朝代：明
体裁：七言律诗

为怜海内文章客，赤甲三年再卜居。遁迹林泉同鹿豕，甘心天地老樵渔。岩前丹嶂将何似，雨后晴霞总不如。最是霜林初醉后，满天枫叶落来疏。
龙冈耸秀
作者：王知人
朝代：明
体裁：七言律诗

削就千山与万山，五丁何事不曾閒。看来此地烟岚色，不似殊方瘴疠蛮。郁郁春萝拂石带，盈盈香雾蔼云鬟。抱琴携得邛州竹，不厌清游数往还。
夏日即事
作者：王知谦
朝代：明

软饱三杯午梦醒，扶筇纵步竹边行。清风满径襟怀爽，喜见儿孙次第生。
望湖亭忆别
作者：王知谦
朝代：明

望湖亭上访坡仙，倚遍危栏思渺然。彭蠡波涛翻白雪，匡庐林壑拥晴烟。客舟来往西风里，僧刹高低夕照边。遥忆故交分袂处，大姑山下水连天。
登望湖亭
作者：王知谦
朝代：明

吴城山下草青青，春半南湖水未平。几点征帆来日下，数声渔笛起云层。鸥波浩荡兼天碧，蜃气氛氲带雾腥。倚遍栏杆倍惆怅，思亲何日复羊城。
秋江客思
作者：王知谦
朝代：明

篱菊堆金木叶丹，江天秋老客衣寒。风高但觉征帆急，金尽那知行路难。岁月似梭忙里过，江山如画醉中看。从容归去鳌台隐，箬笠蓑衣与钓竿。
贺教授六十初度
作者：王知谦
朝代：明

童颜鹤发一耆儒，文藻风流董仲舒。高志未尝图利禄，生涯还喜乐琴书。今朝花甲逢初度，昨夜祥星耿太虚。闻说世传仁者寿，遐龄当与古椿如。
过飞来寺
作者：王知谦
朝代：明

楼台隐隐翠微间，玉罍金尊特跻攀。薝卜有花香可爱，菩提无树地何悭。碧潭犀戏拖金锁，苍峡猿归献玉环。试问高僧知造化，飞来何日复飞还。
送侄婿翟璲赴都会试
作者：王知谦
朝代：明

鏖战秋闱先著鞭，宝安华胄冠才贤。桃花浪暖春如海，桂子香清月满船。庾岭风云催去马，瀛洲鸾鹤待登仙。摩娑老眼鳌台上，伫看飞腾睹九天。
送友欧阳公宣之辽东
作者：王知谦
朝代：明

客中送客恨无涯，强展花笺赋别诗。辽海岁寒应历涉，巴山春暖少驱驰。仲升投笔心先壮，仁贵荣归会有期。后夜相思何处是，柳营风细月明时。
闻鹃有感
作者：王知谦
朝代：明

棱棱襟襫梦难成，又听鹃声更恼情。叫道不如归去好，蜀天何处是归程。
送大行谢驿梅使琉球
作者：王矿
朝代：明
体裁：五言排律

使节分星象，仙舟捧御函。丝纶宣海岳，天地极东南。服荷殊宣赐，才推绝域堪。远人胥乐附，异俗乃能谙。父老相如檄，诗书陆贾谈。徵牢宵逾十，馆谷日过三。牛马风何隔，金银气不贪。两阶遐格舜，九扈乍闻郯。专对名非忝，周咨迹岂惭。归航应载石，赴阙及传柑。国体从兹振，兵威不自戡。梅花洋信近，延伫慰朋簪。
青鱼滩
作者：王矿
朝代：明
体裁：七言绝句

青鱼滩上野人家，曲径疏篱长物华。漠漠午烟吹不散，鹧鸪飞出木棉花。
中吕·朝天子
作者：王磐
朝代：明

喇叭，锁哪，曲儿小，腔儿大。官船来往乱如麻，全仗你抬身价。军听了军愁，民听了民怕，那里去辨什么真共假？眼见的吹翻了这家，吹伤了那家，只吹的水尽鹅飞罢。
元宵漫兴
作者：王磐
朝代：明

天风吹散赤城霞，散落人间作九华。夹路星球留去马，烧空火树乱归鸦。笙歌醉月家家酒，帘幕窥春处处花。一派云《韶》天外迥，不知仙驭过谁家。
同友人泛湖
作者：王磐
朝代：明

细柳新蒲绿未齐，楼船春泛五湖西。帆樯影里鱼争跃，箫鼓声中鸟杂归。宿雨暗添山色重，晴云轻度水容低。人家只在风烟外，面面天开罨画溪。
寄陈光哲
作者：王磐
朝代：明

煮雪炉边夜坐痴，踏青驴上晓行迟。不知多少相思味，换得春来两鬓丝。
朝天子·咏喇叭
作者：王磐
朝代：明
体裁：曲

喇叭，唢呐，曲儿小腔儿大。官船来往乱如麻，全仗你抬声价。军听了军愁，民听了民怕。哪里去辨甚么真共假？眼见的吹翻了这家，吹伤了那家，只吹的水尽鹅飞罢！
清江引·清明日出游
作者：王磐
朝代：明

问西楼禁烟何处好？绿野晴天道。
马穿杨柳嘶，人倚秋千笑，探莺花总教春醉倒。
雨中同古淮作
作者：王磐
朝代：明

东风小阁陡生凉，尽日浓薰柏子香。好雨逡巡留客住，浮云南北为谁忙。青春未老看花眼，白首犹抄种菊方。湖上草生堤柳活，酒魂诗梦两茫茫。
题菱科图
作者：王磐
朝代：明
体裁：古风

采菱科，采菱科，小舟日日临清波。采得菱来馀几何，竟无人唱采菱歌。风流无复越溪女，但采菱科救饥馁。
丁酉五月六日吴善卿宴诸公越城外唐氏别墅分得轻字
作者：王祎
朝代：明
体裁：五言律诗

亭馆鉴湖曲，开轩水气清。战袍当暑换，舞袖傍筵迎。受雨枇杷熟，欺风翡翠轻。杯行敢辞醉，不负主人情。
七月八日同季高渡江东归述怀分得龛字
作者：王祎
朝代：明
体裁：古风

蚤年志湖海，嘉遁非所甘。驱车燕赵北，弭节吴越南。季子誇远适，虞卿劳负儋。谓将风翮翔，讵能辙鳞淹。蹉跎岁云壮，颇觉世事谙。致君术岂谬，枉己意已惭。乃知兔株守，殊胜虎穴探。遭时兵革兴，江淮战方酣。日夜羽书急，列城俱戒严。况兹钱唐俗，险恶人何堪。千钱购斗粟，累日食无盐。吾徒事文翰，不解从戎骖。客囊更羞涩，愧乏黄金兼。归欤岂不乐，何待霜露沾。长揖别英游，明发张云帆。同行藉佳彦，高谊中心衔。依依共蔬食，霭霭接丛谈。长路顿蓝舆，凉飔浮葛衫。原田毕新穫，村酿如蜜甜。顾惟出处意，幸子同酸咸。子家岘山阳，第宅深潭潭。藏书故可读，一一悬牙签。稍须襆吾被，相从坐山龛。世故易翻覆，人情剧寒炎。殷勤亦何属，宝尔笔锋铦。
七月十日新安县同权令沈子让校官张可举张子邻登县东鸡鸣台述怀十韵
作者：王祎
朝代：明
体裁：五言排律

早秋未阻暑，亭午忽凝阴。旅居坐局束，胜饯思登临。幸获陪众彦，驾言陟幽岑。出关仅百武，攀磴无十寻。稍已骋遐目，遂兹舒郁襟。乾坤正纳纳，岁月何骎骎。斯文付重托，吾力惧难任。道在已逾困，命玄天可谌。终应守素志，誓勿枉初心。浩叹真有激，微言聊自箴。
三月十六夜枕上作
作者：王祎
朝代：明
体裁：古风

微醉苦易醒，多愁不成寐。雨露故园思，关山游子泪。明发复何如，言归尚濡滞。
三韵三篇
作者：王祎
朝代：明

巨鸟有六翮，大鱼有重鬐。回翔栖邓林，喷薄游天池。终焉触罔罟，性命不自持。曲曲溪水流，东折复西转。潭底一何深，滩面一何浅。人心亦复然，何从测夷险。青天青如石，众星粲光芒。牵牛望织女，厩驷驭王良。谁其挽弧矢，为我射天狼。
三韵三篇·其一
作者：王祎
朝代：明
体裁：古风

巨鸟有六翮，大鱼有重鬐。回翔栖邓林，喷薄游天池。终焉触罔罟，性命不自持。
三韵三篇·其三
作者：王祎
朝代：明
体裁：古风

青天青如石，众星粲光芒。牵牛望织女，厩驷驭王良。谁其挽弧矢，为我射天狼。
三韵三篇·其二
作者：王祎
朝代：明
体裁：古风

曲曲溪水流，东折复西转。潭底一何深，滩面一何浅。人心亦复然，何从测夷险。
与德元国章解后光明溪上
作者：王祎
朝代：明
体裁：七言律诗

眼见兵连婺女城，吾邦骚乱若为情。已应恤纬无他策，要复穷经了此生。少室山人空索价，杜陵野老欲吞声。荒村避地相来往，日暮班荆盖共倾。
东归留别吴中一二同志
作者：王祎
朝代：明
体裁：七言律诗

明发阊门早问津，梅花有意似留人。谁怜孤馆青灯夜，遥忆高堂白发亲。对酒论文期隔岁，到家献寿及新春。石田茅屋犹无恙，飘泊江关愧此身。
临洮书事
作者：王祎
朝代：明
体裁：五言律诗

此郡临边塞，时平不戒严。民居蕃汉杂，僧语梵唐兼。翠石磨堪研，咸泉食当盐。秦城何处是，日暮动遐瞻。
临洮留别如晦同知乡兄
作者：王祎
朝代：明
体裁：五言律诗

来往客临洮，途穷幸见招。故交真耐久，归路不辞遥。别去逾山岳，忧来胜海潮。朝簪倘容谢，晚岁共渔樵。
临漳杂诗十首
作者：王祎
朝代：明

漳水南边郡，闽乡到此穷。地偏冬少雪，海近夜多风。百粤山川属，三吴景物同。昔贤遗化在，千载紫阳翁。此地多烟瘴，时清喜渐除。阻山犹盗贼，并海尽盐鱼。田稻春秋种，园姜伏腊需。不才叨郡寄，廪禄颇嬴馀。奢竞仍民俗，纤华亦土工。杯盘箫鼓里，灯火绮罗中。茉莉头围白，槟榔口沬红。良宵上元节，纨扇已摇风。近岁兵戎后，民风亦稍衰。蕃船收港少，畬酒入城迟。绿暗桄榔树，青悬橄榄枝。薰风荔子熟，旧数老杨妃。可是闽南徼，阳多气候先。麦收正月尽，茶摘上元前。绿笋供春馔，黄蕉入夏筵。南方吾所适，久值亦相便。文物如邹鲁，斯言信不虚。科名唐进士，道学宋元儒。祠宇依山曲，遗书布海隅。风流今孰继，林子亦其徒。是处方言别，漳南觉更强。儿童皆唤囝，男女总称郎。不雨犹穿屐，因暄尽佩香。人人牙齿紫，尽为嚼槟榔。山秀英灵聚，溪清爽气开。水晶凝石髓，月彩耀珠胎。珉紫裁为砚，犀花解作杯。最怜沙上草，颜色在根荄。试上南楼望，羁愁觉易消。雨溪遥合港，大海暗通潮。白露垂青野，丹霞映碧霄。梦神曾献吉，日莫不堪招。郡署经年久，吾来为一新。重门森画戟，别驾俨朱轮。榕叶轩阴晚，梅花阁气春。祗怜去国远，为政愧能循。
临漳杂诗十首·其一
作者：王祎
朝代：明
体裁：五言律诗

漳水南边郡，闽乡到此穷。地偏冬少雪，海近夜多风。百粤山川属，三吴景物同。昔贤遗化在，千载紫阳翁。
临漳杂诗十首·其七
作者：王祎
朝代：明
体裁：五言律诗

是处方言别，漳南觉更强。儿童皆唤囝，男女总称郎。不雨犹穿屐，因暄尽佩香。人人牙齿紫，尽为嚼槟榔。
临漳杂诗十首·其三
作者：王祎
朝代：明
体裁：五言律诗

奢竞仍民俗，纤华亦土工。杯盘箫鼓里，灯火绮罗中。茉莉头围白，槟榔口沬红。良宵上元节，纨扇已摇风。
临漳杂诗十首·其九
作者：王祎
朝代：明
体裁：五言律诗

试上南楼望，羁愁觉易消。雨溪遥合港，大海暗通潮。白露垂青野，丹霞映碧霄。梦神曾献吉，日莫不堪招。
临漳杂诗十首·其二
作者：王祎
朝代：明
体裁：五言律诗

此地多烟瘴，时清喜渐除。阻山犹盗贼，并海尽盐鱼。田稻春秋种，园姜伏腊需。不才叨郡寄，廪禄颇嬴馀。
临漳杂诗十首·其五
作者：王祎
朝代：明
体裁：五言律诗

可是闽南徼，阳多气候先。麦收正月尽，茶摘上元前。绿笋供春馔，黄蕉入夏筵。南方吾所适，久值亦相便。
临漳杂诗十首·其八
作者：王祎
朝代：明
体裁：五言律诗

山秀英灵聚，溪清爽气开。水晶凝石髓，月彩耀珠胎。珉紫裁为砚，犀花解作杯。最怜沙上草，颜色在根荄。
临漳杂诗十首·其六
作者：王祎
朝代：明
体裁：五言律诗

文物如邹鲁，斯言信不虚。科名唐进士，道学宋元儒。祠宇依山曲，遗书布海隅。风流今孰继，林子亦其徒。
临漳杂诗十首·其十
作者：王祎
朝代：明
体裁：五言律诗

郡署经年久，吾来为一新。重门森画戟，别驾俨朱轮。榕叶轩阴晚，梅花阁气春。祗怜去国远，为政愧能循。
临漳杂诗十首·其四
作者：王祎
朝代：明
体裁：五言律诗

近岁兵戎后，民风亦稍衰。蕃船收港少，畬酒入城迟。绿暗桄榔树，青悬橄榄枝。薰风荔子熟，旧数老杨妃。
久不得家信
作者：王祎
朝代：明
体裁：五言律诗

家乡消息断，屈指已逾年。忧极浑如醉，更深转不眠。梧桐惊夜雨，薏苡怯秋天。浩荡沧洲兴，终期理钓船。
义乌括田诗
作者：王祎
朝代：明
体裁：四言诗

维县义乌，有腴其田。畇畇原隰，有陌有阡。田则民有，税入于官。岁取几何，石万三千。民之繇役，视税寡多。维民之媮，虚实以讹。富累千百，役仅一加。贫或斗升，顾同其科。官有臬司，视民孔明。曰兹富贫，弗均弗平。宜括其实，使无遁情。役以税差，税由籍徵。维事之殷，匪才莫支。孰以才称，范侯在衢。臬司檄侯，侯莫敢违。义乌之事，俾侯来尸。侯来尸之，躬其劳勤。凡民有田，俾其自陈。里胥载覈，徂隰徂畛。且稽故籍，质其伪真。钩隐弗遗，增崇弗逾。既括而实，乃籍乃图。图籍既完，弗缪弗污。按籍以役，庳高用敷。豪民大家，繇兼役重。单夫窭人，获免于佣。富既弗病，贫将终丰。民情载愉，颂声沨沨。颂声伊何，民役孔均。匪役之均，惟侯之恩。侯恩曷忘，膏泽我身。我身之馀，施及子孙。愿侯毋行，侯行不留。岂惟我人，人皆徯侯。侯其行矣，莫维侯舟。我歌我诗，以相民讴。
乙未岁家居不出偶读渊明诗因集其句为一首曰归田园
作者：王祎
朝代：明
体裁：古风

丈夫志四海，驱役无停息。荣华难久居，岁月相催逼。纵浪大化中，人生不满百。时驶不可稽，前涂渐就窄。吾生行归休，营已良有极。念念动中怀，行行向不惑。守拙归园田，贫居安稼穑。司田眷有秋，苗生满阡陌。幽兰生前庭，灌木荒余宅。闭门不复出，何尝失显默。时还读我书，抗言谭在昔。穷通靡攸虑，我心固匪石。浊酒聊可恃，素衿不可易。怀此贞秀姿，谅哉宜霜柏。
九日同刘敬思黄彦美登萧然山
作者：王祎
朝代：明
体裁：五言律诗

身世真如寄，登临得及时。地高风起急，天迥日沉迟。绿鬓欺纱帽，黄花照酒卮。不知陶靖节，归去亦何为。
九月八日灞桥戏题
作者：王祎
朝代：明
体裁：七言绝句

驴背萧萧帽影偏，斜风落日灞桥边。玉堂仙客无人识，谩说当年孟浩然。
九月廿三日同德基宿城西王庄敏公故宅有作
作者：王祎
朝代：明
体裁：古风

长塘散寒菱，老屋荫乔木。百年文献家，同此清夜宿。食非为盘餐，意在窥简牍。弄翰既纷纭，抽辞亦芳馥。论深理何玄，情浃谊弥笃。前修未寥寥，勖哉继遗躅。
书季高卷后
作者：王祎
朝代：明
体裁：七言律诗

金华溪上发仙舟，越水吴山漫意留。老去才名天上望，重来道路梦中游。敢向同门附籍湜，幸从异代师韩欧。俯仰乾坤今是昔，凭将诗句托风流。
二月望在巩昌客馆夜梦归里中与金十二丈傅九文学同游高五处士别业既觉有感而赋
作者：王祎
朝代：明
体裁：古风

东风解冻春二月，东还陇西驻吾辙。中宵好月入窗明，孤馆殊花应时发。慷慨既罢倚醉眠，梦里迢迢返东浙。我家住在县乌伤，奕世衣冠绍先烈。青岩之下华川湄，古木修篁荫门阅。里中朋友不数人，总角交游到华发。金丈虽老文益昌，傅子方强气难遏。县南高叟故所居，别墅新营最幽绝。大田多稼廪不虚，华屋有轩席常设。自余便道过家时，三载于今成阔别。今日何日乃盍簪，固应旧好三生结。竹林藤簟坐峥嵘，橘径梅蹊行蹩躠。篇章杂遝诗句哦，盘馔纷纭酒杯啜。既誇答客语仍狂，颇怜哭子言犹噎。俨然相对如平生，抵掌论心尽欢悦。寒钟惊觉顿无聊，一点青灯自明灭。倍思故隐只山中，却叹浮踪向天末。嗟我文章非古人，虚名在世真叨窃。一从螭陛到銮坡，久侍青光入金阙。每多杜甫能自期，许身欲比稷与卨。政图事主尽愚疏，岂意谋身转迂拙。肃将使指往西垂，迢遰河山重跋涉。严风裂面沙眯眸，冰髯霜鬓茎茎折。瘦马冲寒不自禁，狐帽貂裘仍狗袜。得非定远泛星槎，无乃中郎持汉节。道涂梗塞竟莫通，使事须还遂中辍。归报吾君扣九重，天颜只尺容趋谒。傥矜弱质赐恩光，便向明时乞骸骨。慈母手线犹满衣，先人遗书故盈箧。鉴湖一曲非所望，家山自可采薇蕨。
五月余还至渭南适克正博士为丞于兹款遇有加意义兼至因用赋诗以道旧并以留别
作者：王祎
朝代：明
体裁：古风

曩余客南京，结交尽名友。文采竞联翩，气义互缠纠。子也时所需，翻然起江右。譬如丰城藏，紫气映牛斗。神物一朝伸，光价孰能扣。五年教成均，后学资善诱。纷纷贵游子，成材郁先后。交契岂不多，于余谊尤厚。誓偕古尊罍，共弃俗盆缶。世情略外缘，古道坚素守。艰难共嗟咨，疑惑同析剖。黉斋夜灯苦，辇路晨辔偶。蹉跎岁年深，颜面俱老丑。我从去年秋，将指事西走。今春予亦出，丞哉实为负。岂期清渭滨，乃此获携手。始晤含悲辞，稍坐开笑口。既悬徐孺榻，且酌陶潜酒。问劳益情倾，谈谐仍意掫。延留甚殷勤，未厌浃旬久。会合乌可常，别离谅非苟。炎埃满征涂，我马不堪趣。明当复东迈，行止庶无咎。上以奉明君，下以慰慈母。平生功名心，萧条亦何有。惟是故意长，欲报乏琼玖。英英华阳云，劳我重回首。
五禽言次王季野韵
作者：王祎
朝代：明

力作力作，人言田家乐，谁识田家苦。养蚕一百筐，种田一百亩。田蚕非无收，不了输官府。但愿官府不我亏，田家力作非所辞。提胡芦，劝美酒。春风三月满花柳，持此一杯为君寿。人生寿命不满百，日过一日真可惜。身名倘不立，徒令后人哀。不如一饮三百杯，日日不管玉山颓。脱裤脱裤，人情怜新不怜故。故裤绵所妆，新裤但裁布。薰风四月天微炎，人人著布便脱绵。绵裤非不完，失时谁是怜。泥滑滑，涂满泥。我身两足马四蹄，欲行向前不得驰。不得驰，心勿恼，跛鳖也行千里道。若教得意早成名，自有青云脚下生。行不得哥，乾坤满眼纷干戈。荆湖骨如丘，江淮血成河，道路断绝可柰何。君行将何之，欲投辽东去，却向海上过。行不得哥，海水宁可测，只今平地皆风波。
五禽言次王季野韵·其一
作者：王祎
朝代：明
体裁：古风

力作力作，人言田家乐，谁识田家苦。养蚕一百筐，种田一百亩。田蚕非无收，不了输官府。但愿官府不我亏，田家力作非所辞。
五禽言次王季野韵·其三
作者：王祎
朝代：明
体裁：古风

脱裤脱裤，人情怜新不怜故。故裤绵所妆，新裤但裁布。薰风四月天微炎，人人著布便脱绵。绵裤非不完，失时谁是怜。
五禽言次王季野韵·其二
作者：王祎
朝代：明
体裁：古风

提胡芦，劝美酒。春风三月满花柳，持此一杯为君寿。人生寿命不满百，日过一日真可惜。身名倘不立，徒令后人哀。不如一饮三百杯，日日不管玉山颓。
五禽言次王季野韵·其五
作者：王祎
朝代：明
体裁：古风

行不得哥，乾坤满眼纷干戈。荆湖骨如丘，江淮血成河，道路断绝可柰何。君行将何之，欲投辽东去，却向海上过。行不得哥，海水宁可测，只今平地皆风波。
五禽言次王季野韵·其四
作者：王祎
朝代：明
体裁：古风

泥滑滑，涂满泥。我身两足马四蹄，欲行向前不得驰。不得驰，心勿恼，跛鳖也行千里道。若教得意早成名，自有青云脚下生。
京城春夜漫兴
作者：王祎
朝代：明
体裁：七言律诗

金水桥头辇路分，深沉庭院柳如云。春来天上浑无迹，月到花间似有痕。酒思瞢腾欹枕卧，莺声软媚隔窗闻。千金欲买《长门赋》，谁似相如善属文。
伤季高
作者：王祎
朝代：明
体裁：五言律诗

气化嗟何极，英灵杳莫求。共期文作冢，谁遣玉为楼。灯火微茫夜，风尘澒洞秋。平生交友意，魂梦结悲愁。
伯贞长司自京西还临洮与余重会关西且致余家信赋诗二首赠别并述鄙怀
作者：王祎
朝代：明

边境古熙州，长城据上游。渭从同穴出，洮入大河流。佐郡莲依幕，还京雪满裘。闻君欲归养，宁得久淹留。家信经年隔，君来慰我心。平安唯两字，珍重直千金。东望京师近，西将岁月深。无端归兴切，夜夜梦家村。
伯贞长司自京西还临洮与余重会关西且致余家信赋诗二首赠别并述鄙怀·其一
作者：王祎
朝代：明
体裁：五言律诗

边境古熙州，长城据上游。渭从同穴出，洮入大河流。佐郡莲依幕，还京雪满裘。闻君欲归养，宁得久淹留。
伯贞长司自京西还临洮与余重会关西且致余家信赋诗二首赠别并述鄙怀·其二
作者：王祎
朝代：明
体裁：五言律诗

家信经年隔，君来慰我心。平安唯两字，珍重直千金。东望京师近，西将岁月深。无端归兴切，夜夜梦家村。
余至汧阳辱彦博明府孟昭赞府相留连日有郊行之乐同赋近诗八韵为别
作者：王祎
朝代：明
体裁：五言排律

客路勌驱驰，郊游稍息机。正缘寻淡泊，岂是觅芳菲。堤树迎行旆，檐花扑舞衣。曲声浑觉软，酒力尚嫌微。岁月惊春尽，功名叹志违。写情汧水去，矫首陇云飞。坐席醺仍促，回鞭晚不挥。人生多聚散，明日遂东归。
偕宋景濂戴叔能陪蔡士安韩思学游月泉书院得矣字
作者：王祎
朝代：明
体裁：古风

良晨盍华簪，出郊馀二里。精庐寻月泉，散策稍游止。吾邦宋钜儒，厥有吕夫子。渊源自濂洛，述作偕经史。维时考亭翁，志合道尤似。律吕相倡宣，规矩互模拟。传绪斯有归，正学固如此。兹土昔过化，百世崇明祀。馀思犹蔼然，盛德非远矣。后生抱区区，结发蹈先轨。今游虽云乐，车马谢繁靡。望远登高丘，临幽玩清泚。仰惟古人意，岂敢肆娱憙。仙华翠如削，引领足频跂。
偕游任氏萧然山堂和高则诚璧间韵
作者：王祎
朝代：明
体裁：七言律诗

暑雨凉风七月尽，萧然山上看飞云。海水江水咫尺合，吴山越山图画分。干戈满目正崇武，笔砚随身谁卖文。幸得风流二三子，清吟剧饮到斜曛。
偶作
作者：王祎
朝代：明
体裁：古风

人言青云路，欲登元有梯。古来功名士，极力事攀跻。我身亦两足，我马亦四蹄。如何十年走，犹复迷东西。乃知既得意，青云偶追随。寄语山中人，好同白云栖。
允载章生归括苍赋诗四十韵赠别
作者：王祎
朝代：明

自我来金陵，阅历经六载。取友日滋多，云萍总湖海。谁其最知心，生也情蔼蔼。若翁中丞公，高谊尤慷慨。其量渊汪洋，其器山？峞。起家本诗书，致位今鼎鼐。视余犹弟兄，往往过期待。古人不可见，赖有若人在。生能继翁志，爱我曷尝怠。寂寥旅邸中，过从不嫌每。晨游辄交申，夜语恒到亥。继晷焚膏油，列馔羞脯醢。哦诗即成谐，索纸不为贿。生也姿甚良，为学如筑垒。基固益加崇，力勇那婴痗。穷经钩隐微，临文绚光彩。摛藻掞英华，春空云叆叇。求教生实渴，待问予则馁。譬如处暗室，何从视高垲。又如枯竹筇，安足扶？㞂。坐此真可惭，生犹不予猥。居然胶在漆，逾久好逾倍。兹焉舍我去，契阔将无乃。故山栝苍苍，笋蕨春可采。临清挹潺湲，摘鲜收蓓蕾。归哉诚足誇，类战获旋凯。新忧固服期，具庆须舞綵。父书读仍勤，圣辙遵毋殆。卒业究远图，失学徒后悔。君子惜寸阴，玄发容易改。我方墯疏庸，长路愧驽骀。区区二三策，不足献君宰。投闲未蒙恩，冒进祗增罪。此心独生知，盍亦匡不逮。临别倾巨觥，聊用浇磊磊。宁无别离泪，不效儿女洒。宣室行召贾，燕台正需隗。重来傥有期，话言勿余绐。江花思漫漫，赠别乏兰茝。短歌写真情，庶当珠一琲。
允载章生归括苍赋诗四十韵赠别
作者：王祎
朝代：明
体裁：古风

自我来金陵，阅历经六载。取友日滋多，云萍总湖海。谁其最知心，生也情蔼蔼。若翁中丞公，高谊尤慷慨。其量渊汪洋，其器山�峞。起家本诗书，致位今鼎鼐。视余犹弟兄，往往过期待。古人不可见，赖有若人在。生能继翁志，爱我曷尝怠。寂寥旅邸中，过从不嫌每。晨游辄交申，夜语恒到亥。继晷焚膏油，列馔羞脯醢。哦诗即成谐，索纸不为贿。生也姿甚良，为学如筑垒。基固益加崇，力勇那婴痗。穷经钩隐微，临文绚光彩。摛藻掞英华，春空云叆叇。求教生实渴，待问予则馁。譬如处暗室，何从视高垲。又如枯竹筇，安足扶�㞂。坐此真可惭，生犹不予猥。居然胶在漆，逾久好逾倍。兹焉舍我去，契阔将无乃。故山栝苍苍，笋蕨春可采。临清挹潺湲，摘鲜收蓓蕾。归哉诚足誇，类战获旋凯。新忧固服期，具庆须舞綵。父书读仍勤，圣辙遵毋殆。卒业究远图，失学徒后悔。君子惜寸阴，玄发容易改。我方墯疏庸，长路愧驽骀。区区二三策，不足献君宰。投闲未蒙恩，冒进祗增罪。此心独生知，盍亦匡不逮。临别倾巨觥，聊用浇磊磊。宁无别离泪，不效儿女洒。宣室行召贾，燕台正需隗。重来傥有期，话言勿余绐。江花思漫漫，赠别乏兰茝。短歌写真情，庶当珠一琲。
八月十二日夜梦
作者：王祎
朝代：明
体裁：七言绝句

庭外红梅艳染坯，径边绿橘密悬杯。老妻指点分明说，是子为官出后栽。
兰州
作者：王祎
朝代：明
体裁：七言绝句

洮云陇草都行尽，路到兰州是极边。谁信西行从此始，一重天外一重天。
凤林乡乃王氏初迁之地子孙散处既久至正戊戌兵戈扰攘余至凤林访诸宗族为避地之计因赋诗见意示子姓云
作者：王祎
朝代：明
体裁：古风

凤林县南鄙，山僻田衍腴。维婺望王氏，吾祖始所居。子孙既散处，往往乡相都。绵延四百载，馀裔犹纷敷。悬知本根茂，枝叶自扶疏。我家县隅北，去此两舍涂。避地乃此来，属时正艰虞。所来为宗族，岂以势利趍。群从相温存，恩意何廑渠。谓言贷我粟，亦复假我庐。而我懒生事，俯仰缺所需。未应造物者，困此七尺躯。蠖屈本求伸，兔藏非过图。重维首丘义，讵敢昧厥初。尚思朝阳鸣，瑞世谐贞符。
十一月七日出南城别陈三检讨
作者：王祎
朝代：明
体裁：古风

穷冬朔风怒，冰霰满城闉。淩晨策我马，言送同心人。为问将安之，南辕返江津。关河岁已晏，胡不少逡巡。才高世所疾，时昌命逾屯。鹦鹉偶作赋，毕方亦遭文。天地亦云广，宁不容子身。子穷非我忧，道在志须伸。所忧犯霜雪，此行多若辛。平生离别泪，为子一沾巾。相期有后日，去矣复何论。
十一月五日重登南溪蒋氏怀远亭
作者：王祎
朝代：明

石径融积霜，桐檐散霏烟。良辰携佳友，登览思悠然。青山如故人，历历揖我前。独怜亭前松，岁晚含清妍。昔至始过膝，今来已齐肩。抚物动深慨，人生无百年。浮华易衰谢，流序倏徂迁。不朽㦯可托，吾将企前贤。
十一月五日重登南溪蒋氏怀远亭
作者：王祎
朝代：明
体裁：古风

石径融积霜，桐檐散霏烟。良辰携佳友，登览思悠然。青山如故人，历历揖我前。独怜亭前松，岁晚含清妍。昔至始过膝，今来已齐肩。抚物动深慨，人生无百年。浮华易衰谢，流序倏徂迁。不朽或可托，吾将企前贤。
十一月十日宿陈敬初馆中临别有作
作者：王祎
朝代：明
体裁：古风

岁十一月当严冬，江湖水落潜蛟龙。萧条长途客旅散，而我买棹过吴淞。兹行岂为饥饿逼，念子高谊来相从。托交同门已十载，蒙被教益开愚憃。时时彼此互有激，譬持寸筳撞巨钟。姑苏台前揽秋色，丽正门外寻春容。中间欣戚每相系，要复终始犹駏蛩。一自去春与子别，旌旗满眼纷纵横。及兹相见恍如梦，中夜论议披心胸。君言禄爵非所愿，但愿击壤歌时雍。却因文章著不朽，韬晦养粹甘为农。顾我所愿颇异子，谓欲与世相奔冲。黄金铸印锦悬绶，时至未敢辞侯封。丈夫出处虽二致，非系愚哲由乖逢。得意觖望亦常事，所贵自宝如璜琮。计长较短语辄久，坐听曙鼓声鼕鼕。人生会合良不易，奈此物役相牵攻。君留仍泛越来水，我去犹对金华峰。区区离别不足惜，且复醉子双尊醲。郊翱自附湜籍辈，此事远矣须追踪。
十二月二十一日同堵无傲朱伯言郭公葵过西湖至南屏山明日予将渡江东归赋此留别
作者：王祎
朝代：明
体裁：古风

北风有馀凄，众卉无留芬。寥寥湖山际，清游接欢欣。嗟我二三子，平生历多辛。天道谅非远，如何久邅迍。幸兹稍憩息，颇觉忘趍奔。感今长慨积，道旧郁怀伸。世情日已变，友谊古所敦。岁晏各自爱，毋徒惜临分。
十月一日得南京音信喜而有作
作者：王祎
朝代：明
体裁：五言律诗

有使天边至，传来消息真。至尊烦轸念，当宁重垂询。老矣丹心在，归欤白发新。赐环今可待，江上早梅春。
南城曲二首
作者：王祎
朝代：明

素罗束发双髻拖，大红衫子小红靴。并马早出南城路，问人杏花多未多。南城杏花如锦红，就花索酒醉春风。郎君入儤犹未满，为言归去莫匆匆。
南城曲二首·其一
作者：王祎
朝代：明
体裁：古风

素罗束发双髻拖，大红衫子小红靴。并马早出南城路，问人杏花多未多。
南城曲二首·其二
作者：王祎
朝代：明
体裁：古风

南城杏花如锦红，就花索酒醉春风。郎君入儤犹未满，为言归去莫匆匆。
南康书事十首
作者：王祎
朝代：明

五花出青穹，宛若金芙蓉。日射光灿烂，云生气鸿濛。谁其凌绝顶，笙鹤驾长风。山前雨瀑流，势欲翻崒嵂。银河九天倾，玉峡双龙出。六月幽壑间，阴风动萧瑟。飞桥架绝涧，怒湍若雷音。直比三峡险，岂特千丈深。颇闻阴雨夜，下有潜虬吟。言寻白鹿洞，欲访紫阳翁。一溪浸山月，万壑号松风。前哲不可及，怅望将焉从。临湖作幽亭，湖光净如镜。仰观云翼翔，俯览渊鳞泳。景会乐自生，悠然孰吾竞。郡廨新落成，繁木荫阶戺。稍忻吏牍希，粗觉民事理。檐雀不相猜，群饮砚池水。晨兴毕公事，坐憩六老堂。堂前松桂疏，堂后桃李芳。亲手为培植，留以此甘棠。居斋未为陋，煖翠名吾轩。岚气沾细簟，花光照清尊。庐山真面目，相对每忘言。山园一亩许，种竹复栽蔬。摘蔬作朝馔，对菊供晚娱。澹泊固有味，无酒当何如。古人乐吏隐，所贵性有适。著述本吾事，催科岂其职。咄哉彭泽翁，惆怅为形役。
南康书事十首·其一
作者：王祎
朝代：明
体裁：古风

五花出青穹，宛若金芙蓉。日射光灿烂，云生气鸿濛。谁其凌绝顶，笙鹤驾长风。
南康书事十首·其七
作者：王祎
朝代：明
体裁：古风

晨兴毕公事，坐憩六老堂。堂前松桂疏，堂后桃李芳。亲手为培植，留以此甘棠。
南康书事十首·其三
作者：王祎
朝代：明
体裁：古风

飞桥架绝涧，怒湍若雷音。直比三峡险，岂特千丈深。颇闻阴雨夜，下有潜虬吟。
南康书事十首·其九
作者：王祎
朝代：明
体裁：古风

山园一亩许，种竹复栽蔬。摘蔬作朝馔，对菊供晚娱。澹泊固有味，无酒当何如。
南康书事十首·其二
作者：王祎
朝代：明
体裁：古风

山前雨瀑流，势欲翻崒嵂。银河九天倾，玉峡双龙出。六月幽壑间，阴风动萧瑟。
南康书事十首·其五
作者：王祎
朝代：明
体裁：古风

临湖作幽亭，湖光净如镜。仰观云翼翔，俯览渊鳞泳。景会乐自生，悠然孰吾竞。
南康书事十首·其八
作者：王祎
朝代：明
体裁：古风

居斋未为陋，煖翠名吾轩。岚气沾细簟，花光照清尊。庐山真面目，相对每忘言。
南康书事十首·其六
作者：王祎
朝代：明
体裁：古风

郡廨新落成，繁木荫阶戺。稍忻吏牍希，粗觉民事理。檐雀不相猜，群饮砚池水。
南康书事十首·其十
作者：王祎
朝代：明
体裁：古风

古人乐吏隐，所贵性有适。著述本吾事，催科岂其职。咄哉彭泽翁，惆怅为形役。
南康书事十首·其四
作者：王祎
朝代：明
体裁：古风

言寻白鹿洞，欲访紫阳翁。一溪浸山月，万壑号松风。前哲不可及，怅望将焉从。
南康郡斋
作者：王祎
朝代：明
体裁：古风

承恩纡郡绂，服职效官箴。秩厚幸粗给，力孱非所任。虽忻民讼简，恒恐吏议侵。残氓既摩抚，宿蠹亦搜寻。此邦乃名郡，经变已年深。荆榛猛兽处，瓦砾悲虫吟。道院存故号，公庭蔽荒阴。前瞻彭蠡泽，后揖匡庐岑。缅怀昔朱子，遗爱在人心。往轨傥可踵，吾将自兹今。
友怡斋为东阳蒋伯康赋
作者：王祎
朝代：明

鸿雁动成序，脊令长在原。物情各有知，人独无弟昆。弟昆本一气，至爱心所根。世媮俗云薄，天性几不存。伐树亦何恤，䦧墙或为冤。昭哉圣有训，有耳如无闻。东阳望蒋氏，诗礼遗子孙。昆弟笃友爱，怡怡若春温。我观友怡训，为尔陈此言。匪为蒋氏歌，庶使薄俗敦。
友怡斋为东阳蒋伯康赋
作者：王祎
朝代：明
体裁：古风

鸿雁动成序，脊令长在原。物情各有知，人独无弟昆。弟昆本一气，至爱心所根。世媮俗云薄，天性几不存。伐树亦何恤，阋墙或为冤。昭哉圣有训，有耳如无闻。东阳望蒋氏，诗礼遗子孙。昆弟笃友爱，怡怡若春温。我观友怡训，为尔陈此言。匪为蒋氏歌，庶使薄俗敦。
古意二首
作者：王祎
朝代：明

手织纹罗始落机，便将裁剪作郎衣。衣成却惜与郎著，著时恐带酒痕归。一片如水青铜镜，懒教拂拭任昏沉。只为妾颜憔悴甚，照时分晓易伤心。
古意二首·其一
作者：王祎
朝代：明
体裁：七言绝句

手织纹罗始落机，便将裁剪作郎衣。衣成却惜与郎著，著时恐带酒痕归。
古意二首·其二
作者：王祎
朝代：明
体裁：七言绝句

一片如水青铜镜，懒教拂拭任昏沉。只为妾颜憔悴甚，照时分晓易伤心。
同游钟山分得尘字
作者：王祎
朝代：明
体裁：五言排律

名境居近甸，胜游属芳辰。宝珠佛塔现，珍葩御园春。曾是布金地，乃复劫火尘。迹陈情所感，理契意爰臻。探奥穷䆗窱，烛遐极嶙峋。跻攀稍毕景，俯仰殊伤神。吾将谢往业，庶以侪前人。
同许一秀才宿山馆
作者：王祎
朝代：明
体裁：五言律诗

山家偶同宿，解后觉情多。世故政如此，人生能几何。凉风侵白苧，暮雨湿青萝。且尽今宵酒，乘酣发浩歌。
吴中客怀二首
作者：王祎
朝代：明

独对一壶酒，自斟还自吟。句从闲里得，愁到醉边寻。拟废班超茟，犹怀季子金。故庐湖水上，谁似暂幽沉。日暮凉风急，萧然一旅身。酒边歌草草，画底唤真真。乱㝱因多想，闲愁不为贫。苦为怀土意，此际更伤人。
吴中客怀二首·其一
作者：王祎
朝代：明
体裁：五言律诗

独对一壶酒，自斟还自吟。句从闲里得，愁到醉边寻。拟废班超笔，犹怀季子金。故庐湖水上，谁似暂幽沉。
吴中客怀二首·其一
作者：王祎
朝代：明

独对一壶酒，自斟还自吟。句从闲里得，愁到醉边寻。拟废班超茟，犹怀季子金。故庐湖水上，谁似暂幽沉。
吴中客怀二首·其二
作者：王祎
朝代：明
体裁：五言律诗

日暮凉风急，萧然一旅身。酒边歌草草，画底唤真真。乱㝱因多想，闲愁不为贫。苦为怀土意，此际更伤人。
吴江别莲上人
作者：王祎
朝代：明
体裁：五言律诗

飘零有若此，离别复如何。情剧酒杯少，愁添诗句多。荒村黄叶树，极浦白鸥波。回首相携处，秋风玛瑙坡。
吴江客中冬至日
作者：王祎
朝代：明
体裁：七言律诗

十年奔走竟何为，转觉谋生事事非。时序每惊愁里换，家山长向梦中归。吴江岁晚寒波积，楚塞天边鸿雁稀。酒后登楼倍惆怅，缁尘犹满旧征衣。
吴门怀友人
作者：王祎
朝代：明
体裁：五言律诗

三月长洲苑，重来意惘然。江南春似海，客底日如年。旧约今何处，新题定几篇。相望不得见，独立最堪怜。
吴门赠凌秀才
作者：王祎
朝代：明
体裁：古风

我家华川上，君住兰江滨。百里通一水，总是金华人。自我与君别，三载幽燕住。及此会吴门，朱颜各如故。同为异乡客，谊重情依依。东风足携手，君何复言归。归去金华山，日看好山色。紫翠集芙蓉，绿草眠白石。若逢牧羊子，为我寄深情。莫令猿鹤怨，行矣寻初盟。
哭蒋季高
作者：王祎
朝代：明
体裁：古风

丁酉七月初，予作会稽客。有人东阳来，蹐户遗书尺。讣音季高氏，死矣就窀穸。初闻意浑迷，旋叩气愈塞。此事岂有无，此理诚叵测。嗟嗟吾季高，禀赋甚殊特。短小精悍姿，英迈不可抑。沉潜理义窟，毕志究经籍。绪馀乃外发，文辞舒蕴积。粲然春葩敷，涌若秋涛激。翱翔荐绅间，声誉比圭璧。渊源本家传，法度由师得。庶培远大业，用趾绵衍泽。人望嗟则然，天道慨何极。华年未三十，夭夺无乃亟。譬如千里驹，竟毙盐车厄。又如荆山璞，砉碎樵斧击。此冤孰从诉，此痛果难息。念昔与子交，寒暑将十易。子少吾所畏，我长子所敌。大谊相切劘，微辞共探剔。异姓谐弟昆，深交契金石。杖屦华川晨，灯火南溪夕。从容见古道，岁晏期靡忒。薰风端阳节，别子双岘侧。临岐亦何言，彼此慎爱惜。岂期两月别，遽作千古隔。云深山水遥，日落关塞黑。梦中欲见子，精爽无处觅。风尘属浩荡，天地方逼仄。会归执杯酒，酹子泉下魄。溯风一长恸，洒泪满胸臆。
唐三学士图
作者：王祎
朝代：明
体裁：七言绝句

衣冠相肖不相侔，棋局琴床乐胜游。想像开元全盛日，太平人物总风流。